Griteri i u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Griteri i u Kragujevcu\nGriteri i u Kragujevcu\npetak, 03 jun 2011 08:42\nVećini nepoznat pojam - griteri, su svetska mreža volontera koji u ulozi turističkih vodiča pružaju posetiocima nekog grada sve neophodne informacije, na jedan specifičan i manje formalan način od, recimo, profesionalaca u toj oblasti.\nOsnovna karakteristika gritera je da oni mogu da budu bilo koje starosne dobi, pod uslovom da su punoletni, da dobro znaju engleski jezik i da umeju da prenesu ljubav prema gradu u kome žive nekome ko je u njemu možda prvi put. Ukoliko su izabrani, u obavezi su svega šest puta godišnje da odgovore na poziv, a po želji, mogu i češće da budu angažovani.\nKragujevačka Turistička organizacija učestvuje u programu formiranja KG Gritera, koji je pokrenut kao projekat Međunarodne organizacije za migracije. Udruženje građana „Omladina Kragujevca“ je realizator, a celu priču finansira Ministarstvo spoljnih poslova Italije.\n- Kragujevac kao grad namerava da postane volonterski centar regiona. Očekuje se sve veći broj poseta stranaca, i zbog Fijata i zbog različith kulturnih dešavanja, tako da je formiranje grupe KG Gritera više nego neophodno, kako bismo spremni dočekali sve to, kaže Branko Krsmanović, član Gradskog veća za omladinu, sport i turizam.\nU Kragujevcu, za početak, program je namenjen mladima do 30 godina, ali se planira i njegovo proširenje u nekom narednom periodu.\n- KG Griteri su potpuno nov način predstavljanja grada, a deo su mreže koja u svetu već postoji od `92. Svaki volonter postaje deo te mreže što je, pored dobre zabave i druženja sa strancima i odlična prilika za uspostavljanje kontakata, putem kojih je kasnije lakše doći i do konkretnog posla, napominje Snežana Milisavljević, direktorka Gradske turističke organizacije Kragujevac.\nPostoje, naravno, određena pravila ponašanja koja griter mora da poštuje. Potrebno je i dobro poznavati grad, a za sve to pobrinuće se redovni profesor sa Univerziteta u Novom Sadu, Snežana Štetić, zadužena za obuku budućih kragujevačkih gritera.\nKonkurs za sve koji žele da se angažuju na ovaj način, a smatraju da poseduju odgovarajaće kvalitete, otvoren je do 12. juna 2011, a ceo projekat treba da bude realizovan do kraja jula.Prijavljivanje je moguće lično ili mejlom na adresu lokalne Kancelarije za mlade, koja je partner Gradskoj turističkoj organizaciji na projektu.\nSvi prijavljeni proći će određeni test znanja i veština, a dvadeset najboljih imaće i proveru na delu kroz kviz znanja na kraju obuke. Po završetku celog ciklusa, biće organizovane i tri besplatne vodičke ture za Kragujevčane, gde će griteri lokalno satnovništvo upoznavati sa kulturno-istorijskim znamenitostima grada.\nOvakav vid obuke, kroz praksu, pored toga što je prilika za sticanje dragocenog iskustva gritera, jedan je i od načina da sami Kragujevčani bolje upoznaju svoj grad.


U LOŠIM ODNOSIMA SU JOŠ OD DETINJSTVA, A KONFLIKTI SU SVE IZRAŽENIJI – Ženski kutak\nNetrpeljivost između prinčeva Vilijama i Harija sve više raste, a razlog kako se priča nije Megan Markl i odlazak Harija iz kraljevske porodice.\nSada se pojavljuju novi navodi da problem traje iz detinjstva. Biograf kraljevske porodice Robert Lejsi, u svojoj novoj knjizi tvrdi da su uzrok nesuglasica koje su se sa godinama samo pojačavale – planovi za budućnost.\n– Ova braća, nekada nerazdvojni, a sada jako udaljeni, pod uticajem su kontradiktornosti kojima su okruženi još od detinjstva, ali i pre nego što su se rodili: još od lošeg braka njihovih roditelja – napisao je autor u svojoj knjizi.\n– Konflikte između naslednika smo viđali u svakoj generaciji kraljevske porodice, međutim, ništa izraženo kao sada – dodao je, osvrnuvši se pritom na činjenicu da je Vilijam zapisan kao budući vladar, dok je mlađi Hari samo njegova zamena.\nPovezane vesti:hari, odnos, princ vilijam


Podzemni lavirinti od Beograda do Novog Sada\nOkupljanje gostiju na platou ispred paviljona Cvijeta Zuzorić na Kalemegdanu ili ispred hotela. Prolazak kroz kapije i Bastione Beogradske tvrđave.\nSilazak u veliki podzemni bunker iz vremena Informbiroa koji je izgrađen 1948. godine zbog potrebe tadašnje države da se odbrani od eventualnog napada Sovjetskog Saveza.\nRimski Bunar je tajanstveno zdanje ukopano u stenovito tlo u blizini „Pobednika” pre tri veka. Rimski bunar nazivaju i “pupak sveta” i verovalo se da je to mesto odakle je mitski junak Orfej silazio u podzemni svet.\nSilazak u podzemni lagum Velikog barutnog magacina i poklonjenje jednoj od najvećih relikvija hrišćanskog sveta, Joninom sarkofagu starom oko 1500 godina.\nObilazak kapije Karla Velikog sa najstarijim očuvanim grbom u Beogradu. Ovu kapiju često nazivaju i kapijom princa Eugena Savojskog.\nOdlazak do kule Nebojše, zdanje koje je dugo služilo kao tamnica, gde su Turci primenjivali najsurovije načine mučenja. Zašto se zove Nebojša, kako su je još zvali, koji veliki grčki junak je u njoj pogubljen, saznaćete ako krenete sa nama...\nPolazak ka Novom Sadu.\nObilazak Petrovaradinske tvrđave, jedne od tri najveće u Evropi, zajedno sa Beogradskom. Sagrađena je od strane Habzburške monarhije, sa ciljem da zaštiti granice Carstva od Otomanske vojske. U podzemlju tvrđave nalazi se lavirint od čak 16 kilometara hodnika, tajnih prolaza, podzemnih raskrsnica, dvorana u koje se niko ne bi usudio da uđe bez vodiča.\nObilazak patrijaršijske crkve u kojoj se nalazi neobčna slika Mojsija sa rogovima.\n*ručak nije uključen u cenu


Tag Izjava - SPORT EXTRA\nFUDBAL, SUPERLIGA SRBIJE 13/05/2022\nVEČITIMA NEĆE BITI LAKO: Partizan i Zvezda dobili jasnu PRETNJU!\nFudbaleri Voždovca u poslednja dva kola plej-ofa Superlige Srbije jure plasman u Evropu, ali im na tom putu stoje večiti rivali, Partizan i Crvena zvezda. Trener beogradskog kluba Miodrag Linta uveren je da njegovi momci…\nFUDBAL, KUP SRBIJE 12/05/2022\nOTKRIVENO: Evo šta je sa Aleksandrom Kataijem!\nFudbaleri Crvene zvezde deklasirali su Novi Pazar sa 8:0 u meču polufinala Kupa Srbije. I pored goleade i sjajne igre, navijači srpskog šampiona imali su razloga za zabrinutost. Naime, u protokolu za duel sa Pazarcima…\nFUDBAL, SUPERLIGA SRBIJE 10/05/2022\nPOTVRĐENO IZ HUMSKE: Partizan završio NAJVEĆI potpis!\nIzraelski vezista Bibras Natho produžio je ugovor sa Partizanom, potvrdio je Aleksandar Stanojević. Ljubimac Grobara će tako u Humskoj ostati najmanje još godinu i po dana. Stanojević nije krio zadovoljstvo zbog završenog posla. – Značajno za…\nFUDBAL, SUPERLIGA SRBIJE 08/05/2022\nLJUBIMAC GROBARA POBESNEO: Sve je namešteno, unapred se zna ko je šampion, a ko ispada!\nVeoma buran mel viđen je u Kragujevcu, u kojem je domaći Radnički posle velikog preokreta u završnici savladao Proleter sa 2:1. Bivši fudbaler Partizana i sadašnji član Proletera Nikola Džigi Ninković bio je vidno ljut…\nFUDBAL, SUPERLIGA SRBIJE, TRANSFERI 06/05/2022\nSTANOJEVIĆ GRMI: Ima li smisla da igramo, Zvezda nije kiksnula pet godina!\nTrener Partizana Aleksandar Stanojević održao je konferenciju za medije. Partizan će u subotu odigrati utakmicu protiv Vojvodine u okviru 36. kola Superlige Srbije. Aleksandar Stanojević je istakao da je teško boriti se protiv Zvezde. „Pa…\nFUDBAL, SUPERLIGA SRBIJE 04/05/2022\nRADONJIĆ: Dok sam igrao u Partizanu nisam krio da sam navijač Zvezde\nNemanja Radonjić je sa velikim uspehom nastupao u Crvenoj zvezdi, dok je u mlađim kategorijama bio deo Partizana. Vihorni ofanzivac priznao je da su svi u Humskoj znali njegovu navijačku opredeljenost u trenucima dok je…\nFUDBAL, SUPERLIGA SRBIJE 02/05/2022\nPALE TEŠKE REČI: Terzić isprozivao Partizan!\nGeneralni direktor Crvene zvezde Zvezdan Terzić govorio je o svom timu, ali i „večitom“ rivalu. Terzić je odgovorio na pitanje da li navija za Partizan kada taj tim igra u evropskim takmičenjima. „Iskreno da vam…


Antivladina povorka krenula iz Karačija ka Islamabadu\nTanjug 27. oktobra 2019. 17:03\nKARAČI – Hiljade pristalica ultrareligijske političke stranke učestvovalo je u nedelju u antivladinoj povorci koja je krenula ka glavnom gradu Pakistana.\nMuftija Abrar Ahmed, portparol stranke Džamiat Ulema-e-Islam, rekao je da će karavan od nekoliko stotina autobusa i kombija koji su krenuli iz Karačija prvu pauzu imati noćas u gradu Sukur u provinciji Sind.\nPočetak protesta JUI takođe obeležava godišnjicu početka sukoba zbog Kašmira, regiona na koji prava polažu i Indija i Pakistan. Nezavisno od antivladine povorke širom Pakistana planirani su antiindijski protesti, prenosi AP.\nMarš su podržale glavne opozicione stranke poput Pakistanske muslimanske lige bivšeg premijera Navaza Šarifa i Pakistanske narodne stranke bivšeg predsednika Asifa Zaradrija. Nacionalističke i sekularne stranke takođe su podržale protest.\nAhmed je rekao da se očekuje da će pristalice iz Karačija i okolnih mesta 31. oktobra stići u Islamabad kako bi protestovale protiv ‘nelegitimne’ vlade premijera Imrana Khana, za koju islamistička stranka tvrdi da je na vlast došla uz podršku vojske.


Tanjug 23. januara 2020. 07:36\nŽENEVA – Generalni direktor Svetske zdravstvene organizacije (SZO) izjavio je da mere koje preduzima kineski grad Vuhan kako bi ograničio širenje koronavirusa pokazuju posvećenost cilju umanjenja rizika na lokalnom i međunarodnom nivou.\n„To što oni preduzimaju je veoma snažna mera i to čine sa punom posvećenošću. Veoma je značajno što su preduzeli akciju za koju smatraju da je adekvatna s obzirom na datu situaciju“, izjavio je sinoć direktor SZO Tedros Ahanom Gebrejesus, preneo je Rojters.\n„Mi smo im naglasili da će preduzimanjem odlučne akcije ne samo kontrolisati epidemiju u svojoj zemlji, već će takođe umanjiti šanse da se ova epidemija proširi na međunarodnom planu. Oni su to shvatili“, dodao je on.\n„Donošenje ovakve odluke shvatam izuzetno ozbiljno“, rekao je direktor SZO, dodajući da je spreman da je donese samo uz odgovarajuću količinu razmatranja i informacija.


Udruzenja.info | APR podneo prijave protiv 2.500 firmi i organizacija sa teritorije Novog Sada\n“Otišao sam odmah u APR, a kada sam pitao kako se dostavljaju izveštaji, u novosadskom APR-u nisu znali da mi objasne, već su me uputili da se obratim mejlom. Kad sam dobio službenicu preko telefona, rekla je samo da se ništa ne može učiniti, već da moram da platim. Nikakva opomena mi nije stizala ranije, te nisam ni znao da treba da im šaljem nekakav izveštaj. Strašno mi je na koji način se ovo sprovodi. Kao neka sačekuša iza ugla, samo dobiješ termin suđenja, a oni sami ne znaju da objasne o čemu je reč“, negoduje sagovornik 021.\nKako dodaje, u centrali agencije mu je potom rečeno da se izveštaj dostavlja elektronskim putem. “Elektronski se može dostaviti, ali im je taj informacioni sistem neaktivan do daljeg. Dakle, oni su prvo deaktivirali informacioni sistem, pa tek onda poslali tužbe, da neko ne bi mogao u međuvremenu da pošalje taj famozni izveštaj”, kaže Petar S.\n“U tom registru vode se statusni podaci o udruženju, zastupniku, organizaciji udruženja, u skladu sa Zakonom o udruženjima. Agencija nema ovlašćenje, niti obavezu da podseća pravna lica na njihovu zakonsku obavezu, već o tome moraju voditi računa sami osnivači, odnosno zastupnici udruženja. Svako lice koje je osnivač firme ili organizacije snosi odgovornost za zakonito poslovanje i delovanje i ne može se pozivati na to da mu nisu bile poznate ove činjenice“, navodi ona za naš portal.\n“Ovde treba imati na umu da je Agencija dužna da podnese ove prijave, saglasno Zakonu o privrednim prestupima, pri čemu ona nije učesnik u privredno-kaznenom postupku. Odnosno, Agencija samo podnosi prijavu, a na osnovu podataka iz prijave, nadležno javno tužilaštvo odlučuje o tome da li u radnjama prijavljenih lica ima elemenata privrednog prestupa i, u zavisnosti od toga, ili podnosi optužni predlog sudu ili odbacuje prijavu. Iz gore opisanih razloga, podneta je prijava i protiv nevladine organizacije i građanina koji vam se obraćao”, navodi Gabrijela Petković Jovanović iz Agencije za privredne registre.\nDostavljanje finansijskih izveštaja i “odjavljivanje firmi” su dva potpuno odvojena i nezavisna postupka koji se odvijaju pred različitim registrima i u skladu sa različitim propisima. “Dakle, finansijski izveštaji se podnose Registru finansijskih izveštaja, a prijava pokretanja postupka likvidacije tj. brisanja na osnovu okončanog postupka likvidacije se podnosi nadležnom statusnom registru koji može da vodi Agencija ili drugi državni organ (npr. sud za ustanove, Ministarstvo rada za sindikate itd)“, ističe naša sagovornica iz APR-a.


Pored usvojenih zakona izabrani su i predsednici sudova u više gradova u Srbiji | PČINJSKI 017 - PORTAL\nPored usvojenih zakona izabrani su i predsednici sudova u više gradova u Srbiji\nDanas je bilo radno u skupštini Republike Srbije, usvojen je veći broj zakona. Usvojen je Zakon o biocidnim proizvodima, čiji je osnovni cilj unapređenje sistema stavljanja na tržište i korišćenja biocidnih proizvoda i tretiranih proizvoda na teritoriji Srbije. Pored ovog usvojeni su i Zakon o izmenama Zakona o integrisanom sprečavanju i kontroli zagađivanja životne sredine, kao i Zakon o izmenama i dopunama Zakona o privrednim društvima.\nPotvrđene su i Izmene Sporazuma o poljoprivrednim proizvodima između Republike Srbije i Kraljevine Norveške, Sporazum o saradnji u zaštiti od katastrofa na Zapadnom Balkanu i Sporazum o uzajamnom priznavanju i zameni vozačkih dozvola između Vlade Republike Srbije i Vlade Narodne Republike Kine, stoji na sajtu Vlade Republike Srbije.\nNa sednici su izabrana i dva člana Republičke komisije za zaštitu prava u postupcima javnih nabavki, a potvrđena je i Odluka o prestanku funkcije javnog tužioca u Osnovnom javnom tužilaštvu u Kuršumliji. Poslanici su izabrali jednog sudiju za Prekršajni sud u Preševu i predsednike osnovnih sudova u Kruševcu, Majdanpeku i Novom Pazaru, kao i predsednika Prekršajnog suda u Lazarevcu.\nĐoković igra za Dejvis kup reprezentaciju Srbije\nPromocija zbirke ,,Poetska mikrofonija”


Bezbrižni na putovanju uz Telenor TravelSure roming tarife\nO TELENORU NOVOSTI NOVOSTI I SAOPSTENJA BEZBRIŽNI NA PUTOVANJU UZ TELENOR TRAVELSURE ROMING TARIFE\n30. jun 2016. – Telenor korisnici ovog leta ne moraju da brinu o neplaniranim troškovima i potrošnji interneta u inostranstvu jer uz Telenor TravelSure roming tarife imaju potpunu kontrolu potrošnje interneta i značajnu uštedu na pozivima.\nUvek online uz kontrolu potrošnje interneta u romingu\nTravelSure omogućava odabir dve roming tarife sa dnevnim protokom od 10 ili 50 megabajta, a tarifiranje usluge je podeljeno u dve zone – prva je Evropa (bez Rusije), a druga ostatak sveta. Posebnu pogodnost čini i potpuna kontrola troškova interneta u romingu, jer sadrži dnevne kvote za korišćenje internet saobraćaja tako da je korisnik siguran da neće nesvesno napraviti veliki račun.\nTravelSure tarife aktiviraju se besplatno i jednostavno, slanjem poruke sa tekstom „TS10“ ili „TS50“ na broj 9000 ili putem aplikacije Moj Telenor.\nRoming u Crnoj Gori – sat vremena razgovora za 7 dinara\nZa korisnike Telenor mreže u Crnoj Gori roming usluge povoljnije su u odnosu na sve ostale na tržištu. Cena dolaznog poziva je samo 7 dinara, što znači da za toliko novca mogu da pričaju sat vremena, dok je minut odlaznog poziva ka mrežama Telenor Srbija i Telenor Crna Gora 10 dinara.\nPored toga korisnici mogu da kupe neograničen broj Dnevnih i Nedeljnih karata. Dnevna karta koja iznosi 199 dinara i važi 24 sata, ili Nedeljna karta po ceni od 999 dinara koja važi 7 dana, korisniku pruža besplatne odlazne pozive ka mrežama Telenor Srbija i Telenor Crna Gora, besplatne dolazne pozive iz svih mreža i neograničeni internet.\nJoš povoljnije cene rominga u regionu\nCene rominga koje stupaju na snagu od 1. jula, na osnovu sporazuma regulatornih tela Srbije, Crne Gore, Makedonije i Bosne i Hercegovine, su dodatno snižene u odnosu na prošlu godinu. Cena odlaznog poziva sa PDV-om iznosi 35,5 dinara za minut, dolazni poziv je 10,4 dinara, poruka je 11,9 dinara dok se 1 kilobajt interneta tarifira po ceni od 0,065 dinara.\nTravelSure tarifni dodaci - više interneta, više zabave\nKorisnici TravelSure roming tarifa, dodatne uštede u evropskim zemljama mogu da ostvare aktivacijom nekog od TravelSure tarifnih dodataka. Tako tarifni dodatak TravelSure MB Plus korisnicima daje 100 MB internet saobraćaja po ceni od 1.599 dinara i mogućnost da uštede i do pet puta više u odnosu na standardnu roming tarifu.\nTelenor je jedini operator na tržištu koji nudi korisniku najviše mogućnosti da kombinuje roming tarife i sam kreira cene koje mu najviše odgovaraju, pogotovo kada putuje ili prolazi kroz više zemalja iz različitih roming zona. Više od 50 odsto Telenorovih postpejd korisnika prepoznalo je TravelSure kao najbolji način da povoljno razgovaraju i surfuju dok su na putovanju.


"Šum u komunikaciji" sa radnicima Fijata - Naslovi.net vesti\nBEOGRAD - Premijerka Ana Branić izjavila je večeras, povodom štrajka u "FCA Srbija", da veruje da je u pitanju "ozbiljna loša namera" i da iza toga stoji politički interes.\n"Mislim da iza ovoga stoji politički interes i da su radnici izmanipulisani", rekla je Brnabićeva za RTS. Ona je odbacila tvrdnje predsednika štrajkačkog odbora da Vlada Srbije ne komunicira sa njima. "Mi smo u to ušli... »\nKnežević je, gostujući u Dnevniku RTS-a, objasnio da Vlada nije pregovarač u ovom procesu, kao i da je u kolektivnom ugovoru "Fijata" navedeno da su pregovaračke strane poslodavci i zaposleni. "Vlada je samo posrednik i trudi se... »\nMinistar privrede Goran Knežević rekao je jutros za RTS da su Vlada i resorno ministarstvo u stalnom kontaktu sa štrajkačkim odborom i poslodavstvom Fijata, kao i da pokušavaju da dve strane dovedu za sto i pregovaraju o svojim zahtevima. Knežević je, gostujući u Dnevniku RTS-a, objasnio da Vlada... »\nOn je istakao i da pokušavaju da dve strane dovedu za sto kako bi se pregovaralo o zahtevima radnika. Knežević je na RTS rekao da Vlada nije pregovarač u ovom procesu, kao i da je u kolektivnom ugovoru "Fiata" navedeno da su... »\nKnežević: Što pre sesti za pregovarački sto u Fijatu\nBEOGRAD: Ministar privrede Goran Knežević izjavio je da su Vlada Srbije i resorno ministarstvo u stalnom kontaktu sa štrajkačkim odborom i poslodavstvom „Fijata“, kao i da pokušavaju da dve strane dovedu za sto kako bi se pregovaralo o zahtevima radnika.\nKnežević je na RTS rekao da Vlada nije pregovarač u ovom procesu, kao i da je u kolektivnom ugovoru „Fijata“ navedeno da su pregovaračke strane poslodavci i zaposleni. Vlada je samo posrednik i trudi se da ih dovede za... »\nKnežević je na RTS rekao da Vlada nije pregovarač u ovom procesu, kao i da je u kolektivnom ugovoru "Fijata" navedeno da su pregovaračke strane poslodavci i zaposleni. "Vlada je samo posrednik i trudi se da ih dovede za... »\nOn je istakao i da pokušavaju da dve strane dovedu za sto kako bi se pregovaralo o zahtevima radnika. Knežević je na RTS rekao da Vlada nije pregovarač u ovom procesu, kao i da je u kolektivnom ugovoru "Fijata" navedeno da su... »


Slučaj ”Borac-Čelik”: Ako je sporno, reagovaće UEFA – mojKontakt portal – Radio Televizija Kontakt\nSlučaj ”Borac-Čelik”: Ako je sporno, reagovaće UEFA\nPotpredsjednik Fudbalskog saveza Bosne i Hercegovine Darko Ljubojević oglasio se povodom “slučaja Čelik” odnosno tvrdnji banjalučkog Borca, da je zenički klub nelegalno dobio licencu za Premijer ligu BiH.\nBanjalučki klub je nadležnima u FS BiH i FS RS dostavio dokumentaciju i “validne dokaze” daČelik nije isplatio bivšeg trenera Vlatka Glavaša i napadača Eldina Adilovića što bi značilo da su Zeničani mimo propisanih pravila i procedure licencirani za takmičenje u narednoj sezoni prvenstva BiH.\nDarko Ljubojević u izjavi za “Sportski žurnal” nije želio da se bavi osudama unaprijed, ali je objasnio sistem rada i odgovornosti.\n“Ako je licenca Zeničana sporna onda je greška u prvom redu u klubu, odnosno revizorskoj kući koja je radila revizorsko poslovanje Čelika. Nadležna Komisija za licenciranje FS BiH postupa na osnovu dokumenata koje dobije. Ona nije u ingerencijama FS BiH već direktno polaže račune Evropskoj fudbalskoj uniji (UEFA) i ona je ta koja daje ‘zeleno svjetlo’ za takmičenje. U ovom priči Savez nije odgovoran, a ako se utvrde nepravilnosti onda treba očekivati reakciju koja će pozvati na odgovornost”.\nNa Borčeve dokaze, koje je “Velikan iz Platonove” poslao čelnicima FS BiH, Fudbalskog saveza Republike Srpske i medijima, reagovao je i prvi čovjek FS RS Mile Kovačević.\n“Određene indicije postoje, FK Borac je poslao prigovor potkrepljen dokumentacijom. U ovom trenutku ne bih mogao da dam decidniji odgovor kakav će epilog da bude. Treba sagledati sve činjenice i argumente, dokaze…Utvrditi ko je i za šta odgovoran”,prenio je Kovačevićevu izjavu pomenuti sportski list.\nMurinjo potpisao za Mančester junajted


Novembar u znaku kulture – Explore Novi Sad\nHomeNovi Sad 20,21Novembar u znaku kulture\nČetiri kulturne manifestacije održaće se ovog novembra u Novom Sadu, a njih je preko platforme PLU5, pomogla i Fondacija „Novi Sad 2021”, istaknuto je na jučerašnjoj konferenciji za novinare.\nKako su naveli predstavnici Fondacije, platforma PLU5 potvrda je nastojanja da se afirmiše kulturna raznolikost u Novom Sadu, a na koji način se time ističu vrednosti iskazane sloganom Evropske prestonice kulture „Za nove mostove” objasnio je umetnički rukovodilac programa Fondacije Lazar Jovanov.\nU okviru mosta „Duga” zalažemo se za uverenje da je različitost naša snaga i prednost te u skladu s tim 2017. godine nastaje platforma koja neguje bogatstvo raznolikosti kulturnih izraza – zalaganje za ljudska i građanska prava bez obzira na jezičku, versku, nacionalnu, polnu pripadnost – naveo je Jovanov. – Platforma obuhvata četiri velika događaja, koji su ujedno i njena okosnica: teatarski internacionalni festival jezičkih manjina sveta Synergy#WTF, ocenjen kao jedan od najboljih multikulturnih projekata u okviru aplikacije za titulu Evropske prestonice kulture, a tu su i Evropska konferencija posvećena manjinskim i lokalnim medijima, Multimedijalna platforma savremene ženske umetnosti, teorije i aktivizma K.A.T. i Novosadski džez festival.\nPlatforma PLU5 predviđa niz programsko-projektnih aktivnosti usmerenih ka promovisanju verske, kulturne i nacionalne tolerancije, kulturnih vrednosti, kulturnih identiteta i sadržaja svojstvenih različitim nacionalnim zajednicama, koje na teritoriji Vojvodine i Novog Sada žive, rade i stvaraju.\nJedan od ciljeva projektovanja ove programske platforme je i preispitivanje pozicije „manjine“ u savremenim socio-kulturnim okolnostima.\nPogledajte šta je trener Liverpula nosio na Marakani /FOTO/


Fer vrednost nepokretnosti iskazana u poslovnim knjigama kao osnovica poreza na imovinu za mikro pravna lica - Advokat Dragana Lj. Đorđević\nAdvokat Dragana Đorđević » Blog » Fer vrednost nepokretnosti iskazana u poslovnim knjigama kao osnovica poreza na imovinu za mikro pravna lica\nMeđunarodni standard i fer vrednost nepokretnosti\nPrema odredbama člana 22. Zakona o računovodstvu, mikro i druga pravna lica (pravna lica čije se poslovanje delom finansira iz javnih prihoda ili drugih namenskih izvora, a delom ili u celini po osnovu učlanjenja i koja se ne osnivaju radi sticanja dobiti) nezavisno od veličine mogu da odluče da primenjuju MSFI za male i srednje entitete (MSP), i u tom slučaju su dužna da primenjuju MSFI za MSP u kontinuitetu.\nMikro pravna lica koja nisu odlučila da primenjuju MSFI za MSP za priznavanje, vrednovanje, prezentaciju i obelodanjivanje pozicija u pojedinačnim finansijskim izveštajima, primenjuju podzakonski akt koji donosi ministar nadležan za poslove finansija, a koji se zasniva na opštim računovodstvenim načelima i u tom slučaju nemaju mogućnost da vrednost nekretnine odmeravaju po fer vrednosti.\nUkoliko se odluče da primenjuju MSFI za MSP za priznavanje, vrednovanje, prezentaciju i obelodanjivanje pozicija u pojedinačnim finansijskim izveštajima mikro pravna lica imaju mogućnost jedino da investicione nekretnine vrednuju po fer vrednosti.\nFer vrednost investicionih nekretnina\nDefinicija investicionih nekretnina data je u članu 15. Pravilnika o načinu priznavanja, vrednovanja, prezentacije i obelodanjivanja pozicija u pojedinačnim finansijskim izveštajima mikro i drugih pravnih lica i paragrafu 16.2 MSFI za MSP.\nupotrebe za proizvodnju ili snabdevanje robom ili pružanje usluga ili za administrativne svrhe; ili\nprodaje u okviru redovnog poslovanja.\nSve druge investicione nekretnine se vrednuju po nabavnoj vrednosti koristeći model troškova amortizacije i obezvređenja na način propisan za dugoročnu materijalnu imovinu (nekretnine, postrojenja i opremu) u skladu sa članom 14. Pravilnika o načinu priznavanja, vrednovanja, prezentacije i obelodanjivanja pozicija u pojedinačnim finansijskim izveštajima mikro i drugih pravnih lica.\nNa osnovu prethodno navedenog osnovica za obračunavanje poreza na imovinu za mikro pravno lice može biti fer vrednost samo ako se radi o investicionoj nekretnini u smislu člana 15. navedenog pravilnika i paragrafa 16.2 MSFI za MSP i ako pravno lice predmetnu nekretninu vrednuje po fer vrednosti.


Elektrotehnički fakultet Sarajevo: DAN OTVORENIH VRATA NA ETF-u SARAJEVO\nDAN OTVORENIH VRATA NA ETF-u SARAJEVO\n26.04.18 11:22 * Starost poruke: 270 days * Kategorija: Opšta obavještenja, Upis i prijem *\nElektrotehnički fakultet Univerziteta u Sarajevu, jedna od najvećih i najrespektabilnijih domaćih visokoškolskih ustanova, organizuje Dan otvorenih vrata u subotu, 12.05.2018. godine, u periodu od 10:00 do 16:00 sati u Kampusu Univerziteta u Sarajevu, ulica Zmaja od Bosne bb.\nPozivamo Vas da nas posjetite i da Vam predstavimo jedine međunarodno akreditirane programe u Bosni i Hercegovini iz oblasti elektrotehnike i računarstva.\nPodaci o akreditaciji programa studija 1. ciklusa na Elektrotehničkom fakultetu u Sarajevu se mogu pronaći na linku www.asiin-ev.de/pages/en/asiin-e.-v/programme-accreditation/accredited-degree-programmes.php\nElektrotehnički fakultet Univerziteta u Sarajevu umjesto obećanja nudi višedecenijsku tradiciju potvrđenu pozitivnim iskustvima brojnih generacija bivših studenata.\nDiploma stečena na Elektrotehničkom fakultetu u Sarajevu otvara brojne prilike za zaposlenje i nastavak obrazovanja u Bosni i Hercegovini, Evropi i svijetu.\nOva manifestacija predviđena je u okviru programa predstavljanja Elektrotehničkog fakulteta u Sarajevu kako učenicima srednjih škola u Kantonu Sarajevo i šire, njihovim roditeljima, tako i svim zainteresiranim privrednim i društvenim subjektima iz okruženja.


ABA: Derbi u Pioniru - Jadranska liga, Košarka, Top News\nAleksandar Milosavljević 12.10.2013., 10:22\nU subotu i nedelju na programu je već 3. kolo Jadranske lige u kojem će ponovo biti na programu dva duela srpskih klubova, a derbi je svakako meč između Crvene zvezde i Radničkog koji je na programu večeras od 21 sat u beogradskoj hali Pionir. Zvezda juriša na drugu pobedu, ponovo bez Raška Katića u timu, dok će Kragujevčani pokušati da ostanu neporaženi i posle treće runde takmičenja.\nNakon dva ubedljiva i prilično laka trijumfa na svom terenu Partizan gostuje uvek nezgodnoj Krki u Novom Mestu, a to će biti još jedan od duela učitelja i učenika pošto na klupi slovenačkog tima sedi Aleksandar Džikić, koji je svojevremeno bio pomoćnik Dušku Vujoševiću. Sasvim izvesno do prve pobede u novoj sezoni će doći Mega Vizura ili Igokea pošto se ova dva tima sastaju u direktnom duelu u nedelju u Smederevu.\nPored Radničkog i Partizana još samo Cedevita može da ima maksimalan učinak i posle ovog kola, ali pod uslovom da savlada Zadar na gostovanju, dok prvu pobedu očajna Olimpija će pokušati da ostvari u Hercegovini na gostovanju Širokom. Zanimljivo bi trebalo da bude u duelu MZT-a i Budućnosti u Skoplju, dok Cibona ne bi trebalo da ima previše problema da dođe do trijumfa protiv Solnoka u Draženovom domu.\n17.00h Zadar – Cedevita\n19.00h Krka – Partizan\n19.00h MZT – Budućnost\n21.00h Radnički – Crvena zvezda\n17.00h Široki – Olimpija\n19.00h Mega Vizura – Igokea\n19.00h Cibona – Solnok\nTabela: Cedevita 2/0, Radnički 2/0, Partizan 2/0, Crvena zvezda 1/1, Budućnost 1/1, Cibona 1/1, Solnok 1/1, MZT 1/1, Zadar 1/1, Široki 1/1, Krka 1/1, Igokea 0/2, Mega Vizura 0/2, Olimpija 0/2\nPrethodna vest Spartak otvorio pobedom Viner štediše ligu za odbojkašice\nSledeća vest Kleiza već u problemu u Feneru\nSpartak otvorio pobedom Viner štediše ligu za odbojkašice


"Bilo kakvi napori koji prijete ili imaju za cilj raspad BiH su neprihvatljivi i nekompatibilni s Daytonskim mirovnim sporazumom i Ustavom BiH"\nRetrogradne diskusije koje vraćaju u Bosnu i Hercegovinu u devedesete godine ne obećavaju bolju budućnost građanima BiH, navodi se u komentaru Ambasade SAD o zaključcima koje je donijela Narodna skupština Republike Srpske, a koji se između ostalog odnose na rad Visokog predstavnika u BiH.\n“Ono što bi napravilo pozitivnu razliku za konstitutivne narode BiH i sve građane je fokus na osnovne ekonomske reforme, promjene koje bi izbore učinile manje diskriminirajućima i transparentnijima, kao i konkretni koraci ka poboljšanju integriteta sudstva i borba protiv endemske korupcije koja ovu zemlju vraća unazad”, navodi se u saopćenju ambasade.\nBilo kakvi napori koji prijete ili imaju za cilj raspad BiH su neprihvatljivi i nekompatibilni s Daytonskim mirovnim sporazumom i Ustavom BiH, “a nijedno od njih ne daje pravo entitetima da se odvoje”, ističe američka ambasada u saopćenju.\n“Djela ili prijetnje povezane s raspadom BiH su anti-daytonski i imaju potencijalne posljedice”, poručeno je iz Ambasade SAD.\n“Sjedinjene Države i dalje su čvrsto opredijeljene za Bosnu i Hercegovinu kao demokratsku, multietničku, suverenu, i nezavisnu zemlju s neupitnim teritorijalnim integritetom i budućnosti koja je najbolje zagrantirana kao dio euroatlantske zajednice”, zaključuju iz Ambasade SAD.\n#izdvojeno#nsrs#scc#u fokusu#američka ambasada u Sarajevu


126-150 od 111399 rezultata\n126-150 od 111399\nOpis Proizvoda: Igračka za pse Trixie lopta 6.5cm Jednobojna lopta za pse, prečnika 6.5cm, izrađena od prirodne gume, idealna za igru. Kompanija Trixie osnovana je davne 1974. godine u Nemačkoj. Danas je jedan od lidera u proizvodnji prateće opreme za kućne ljubimce - pse, mačke, reptile, ptice, glodare, akvarijumske ribice...\nText Oglasa Prodavac prihvata svu odgovrnost za ovaj predmet oglasavanja. IN predmet broj: 68938 Francuski buldog, štenci Štenci FRANCUSKOG BULDOGA vrhunske kvalitete sa pedigreom, čipirani, cjepljeni, imaju eu putovnice. Više informacija na telefon: +385 98 9509953 Viber / WhatsApp mail: [email protected] Davor Keser Moguća dostava za Austriju, Njemacku, Sloveniju… Karlovac, Hrvatska https://www.youtube.com/watch?v=uP4Qm4adjTI\nOdgajivačnica bullmastiff-a "Home of Guardians" nudi na prodaju žensko štene bulmastifa staro 7 meseci (Home of Guardians Gabi). Ukoliko zelite porodičnog psa, privrženog porodici i pouzdanog čuvara Vašeg doma, Gabi je pravi izbor! Posetite naš sajt: www.homeofguardians.com Naš rad možete pratiti na facebook stranici: Home of Guardians Bullmastiff Kennel Kao i na instagram profilu: home.of.guardians.bullmastiffs Za sve dodatne informacije o rasi i našim psima kontaktirajte nas na: email: [email protected] ili na telefon: +381 64 03 62 883\nBigl i nemački lovni terijer štenci


Mazalica: SDS-u ništa nije sveto, pa ni SPC i patrijarh | Argumenti\nMazalica: SDS-u ništa nije sveto, pa ni SPC i patrijarh\nZamjenik šefa Kluba poslanika SNSD-a u Narodnoj skupštini Republike Srpske rekao je da uvredljive izjave kadrova SDS-a Dragana Mektića i Nebojše Vukanovića o Njegovoj svetosti patrijarhu srpskom Irineju pokazuju da toj stranci ništa nije sveto.\nMazalica je rekao Srni da se to dešava prema principu “ko (srpskom članu Predsjedništva BiH) Miloradu Dodiku uruči neko priznanje, odmah ne valja, pa bio on i patrijarh”.\n– Do sada su uvredama častili vladiku Grigorija, Emira Kusturicu, Vladimira Putina i takvo ponašanje vodi SDS ka tome da do sljedećih opštih izbora izgubi još 50.000 glasova, koliko su izgubili na prošlim. Oni od svoje mržnje prema Dodiku nisu u stanju da shvate da su priznanja najvišim srpskim političarima i funkcionerima obaveza koju oni treba da ispune u cilju očuvanja srpskog naroda – poručio je Mazalica.\nOn je rekao da su neki drugi funkcioneri SDS-a već poručili da ta stranka mora da se ogradi od pomenutih uvreda i izjava prema Srpskoj pravoslavnoj crkvi (SPC) i patrijarhu.\n– SPC je preživjela mnoge ratove i probleme, više od 1.000 godina čuva srpski narod, a preživjeće i Vukanovića, Mektića i druge – rekao je Mazalica.\nPoslanik SDS-a u Narodnoj skupštini Nebojša Vukanović juče je na svom blogu objavio tekst pod naslovom “Raskolnik i Juda srpski u mantiji” u kojem je iznio bezobzirne uvrede na račun Njegove svetosti patrijarha Irineja, nazvavši ga “moralnom i ljudskom nakazom u mantiji u devetoj deceniji života”.\nMinistar bezbjednosti u Savjetu ministara u tehničkom mandatu Dragan Mektić uputio je uvredu na račun Njegove svetosti patrijarha srpskog Irineja, nazvavši ga “nulom”. Mektić je na svom “Tviter” nalogu napisao – “Samo Pavle, ovaj nula”.\nSljedeći članak Bjelica: Napadi su odraz nedostatka političke kulture i obrazovanja\nPrethodni članak Karadžić Jovičević: Lični stavovi Mektića i Vukanovića


Opštinama Kuršumlija i Stara Pazova biće dodeljeno po 8,5 miliona dinara, grad Užice dobiće osam, Gornji Milanovac 7,5, opština Vlasotince 6,5, a Rača šest miliona dinara.\nOdluku o dodeli sredstava donelo je Ministarstvo državne uprave i lokalne samouprave, i ona je objavljena u Službenom glasniku Srbije.\nMinistarstvo je 4. oktobra objavila javni poziv za dodelu ovih sredstava, a 14 jedinica lokalne samouprave i gradskih opština blagovremeno je dostavilo zahtev, od čega jedan nije ispunjavao uslove.\nKako se navodi u odluci, komisija za evaluaciju prijava utvrdila je konačnu rang listu i dostavila je ministru Branku Ružiću.\nPredviđeno je da će Ministarstvo državne uprave i lokalne samouprave sa navedenim jedinicama lokalne samouprave i gradskim opštinama zaključiti ugovore o dodeli sredstva kojim će se detaljno regulisati međusobna prava i obaveze ugovornih strana.\nViše iz ove kategorije « Poverenica: Netolerancija prisutna na svim nivoima u društvu Izmene zakona zbog izbora – zabranjivanje već zabranjenog »


septembar « 2017 « Komisija za zaštitu konkurencije\nPočetna strana » 2017 » septembar\nKomisija proširuje saradnju sa regulatorima\nU prostorijama Komisije za zaštitu konkurencije održan je zajednički sastanak predsednika Komisije dr Miloja Obradovića, zamenika predsednika Saveta REM-a Gorana Petrović, dr Vladice Tintora, direktora RATEL-a i njihovih saradnika.\nKonstatovano je da, iako ove institucije dobro sarađuju, još uvek postoji prostor za unapređenje te saradnje. Dogovoreni su i konkretni koraci koji će obezbediti još veću efikasnost u zajedničkim aktivnostima, što će za rezultat imati i kvalitetniji rad svake institucije ponaosob.\nNacrt uredbe o sporazumima o transferu tehnologije koji se izuzimaju od zabrane\nKomisija za zaštitu konkurencije je pripremila Nacrt uredbe o sporazumima o transferu tehnologije koji se izuzimaju od zabrane, čije će donošenje predložiti Vladi Republike Srbije, u skladu sa nadležnostima utvrđenim Zakonom o zaštiti konkurencije.\nPREUZMITE: NACRT uredbe o sporazumima o transferu tehnologije koji se izuzimaju od zabrane\nPKS aktivan partner u pripremi novog zakona\nPrivredna komora Srbije najavila je aktivno učešće u svim aktivnostima na pripremi nacrta novog zakona o zaštiti konkurencije, koje je, početkom godine, inicirala Komisija za zaštitu konkurencije.\nNakon što je Komisija za zaštitu konkurencije objavila da će se raditi na unapređenju postojećeg Zakona o zaštiti konkurencije, prema ustaljenoj proceduri zakonodavnih aktivnosti PKS, obratili smo se našim članicama sa predlogom da dostave svoje komentare na postojeći Zakon o zaštiti konkurencije, u cilju prikupljanja smernica i stavova privrede po pitanju Zakona. Ističemo da smo u obraćanju našim članicama po ovoj temu posebno istakli činjenicu o saradnji Privredne komore Srbije i Komisije za zaštitu konkurencije, potpisanom Memorandumu o saradnji dve institucije i nedvosmisleno izneli predlog da prikupljene stavove članica PKS dostavimo Komisiji, naglašava se u dopisu koji je predsednik PKS, Marko Čadež, uputio predsedniku Komisije za zaštitu konkurencije, dr Miloju Obradoviću.\nAmbasador Republike Koreje u poseti Komisiji\nPredsednik Komisije za zaštitu konkurencije dr Miloje Obradović primio je ambasadora Republike Koreje u Srbiji Deđong Jua (YOO Dae Jong).\nDr Obradović je Njegovoj ekselenciji predstavio nadležnosti Komisije za zaštitu konkurencije i upoznao ga sa dosadašnjim aktivnostima, kao i planovima koji za cilj imaju unapređenje i promociju politike zaštite konkurencije u Srbiji.\nPredsednik Komisije je, takođe, izrazio želju da Ambasada Republike Koreje u Beogradu prenese veliku zainteresovanost Komisije za zaštitu konkurencije Republike Srbije za intenziviranje saradnje sa Komisijom za fer trgovinu Koreje (Korea Fair Trade Commission), a koja važi za jednu od najefikasnijih na svetu.\nKorejski ambasador zahvalio se na pozivu i predložio otpočinjanje konkrentne saradnje kroz angažovanje eksperta iz korejskog tela za zaštitu konkurencije, koji bi održao radionicu u Beogradu na teme zaštite konkurencije, do kraja ove godine.\nTakođe, Njegova ekselencija je izrazila zadovoljstvo zbog pokrenute inicijative Komisije za zaštitu konkurencije, a koja bi mogla da rezultira intenzivnijom saradnjom i razmenom iskustava dva tela, sve u cilju unapređenja privrednog ambijenata u Srbiji.


Guralice - Page 3 - DecijaOprema.com\nDolu guralica za decu Smile Car 2u1 Crvena\nDolu guralica za decu Smile Car 2u1 CrvenaDečija guralica namenjena je deci mlađeg uzrasta. Uz pomoć guralice, dete prvo uči da se podiže, a kasnije uči i da hoda.Guralica posle postaje prvo dečije vozilo, koje može koristiti i unutra i napolju. Ovo je...\nDolu Guralica za decu My First Ride OnDečija guralica namenjena je deci mlađeg uzrasta. Uz pomoć guralice, dete prvo uči da se podiže, a kasnije uči i da hoda. Guralica posle postaje prvo dečije vozilo, koje može koristiti i unutra i napolju. Ovo je...


Levica Srbije odustaje od izbora u Vojvodini\nInicijativni odbor Levice Srbije za Vojvodinu saopštio je da ta stranka neće učestvovati na predstojećim pokrajinskim izborima usled nepravednih i nelogičnih okolnosti, čiji su motivi, kako navode iz Levice Srbije, "čisto političke prirode".\nInicijativni odbor Levice Srbije za Vojvodinu je u saopštenju najavio i da će sada sav fokus te stranke u izbornoj kampanji biti stavljen na republičke i lokalne izbore, gde očekuje da postigne najbolje moguće rezultate.\n"Levica Srbije": Dačić najzad primetio da se Srbija vratila u prošlost\n"Iako smo uložili maksimalne napore da se građankama i građanima predstavimo i na pokrajinskim izborima, to neće biti moguće usled nepravednih i nelogičnih okolnosti koje su nalagale da je izbornu listu, koja ima nameru da učestvuje na pokrajinskim izborima, moralo u veoma kratkom roku da podrži 6.000 birača, dok je taj broj za liste koje će učestvovati na republičkim izborima 10.000, to je već samo po sebi nelogično i otkriva da se u pozadini odluke o brojci neophodnoj za podršku listi na pokrajinskim izborima, nalaze motivi čisto političke prirode i da se nije vodilo računa o interesima građana Vojvodine", obrazlaže se u saopštenju Levice Srbije.\nKako se dodaje, "ova brojka je utvrđena upravo kako bi se političke partije i opozicija u nastajanju onemogućile da nastupe na izborima, ili makar kako bi im se to otelo u najvećoj mogućoj meri".\nKoalicija SPS-JS predala liste u Nišu i pet niških opština\nSukob DJB sa DS i LSV u Vojvodini\nVRANJE Nepravilnosti na četiri birališta, ponovo glasa 3.100 građana\nZbog nepravilnosti, u Vranju će na četiri izborna mesta biti ponovljeni parlamentarni izbori, gde pravo glasa ima ukupno 3.100 građana.\nJovanović: Apelujem na vladu Hrvatske da promeni odluku\nLider Liberalno demokratske partije (LDP) Čedomir Jovanović izjavio je danas u Subotici da smatra da je Hrvatska donela pogešnu odluku o blokadi procesa evropskih integracija Srbije i apelovao na vladu te zemlje da promeni odluku.\nKandidatu za poslanika stigla 62 poziva za glasanje, nikad nije čuo za te ljude\nKandidat Socijaldemokratske stranke (SDS) za poslanika Tibor Bodnar izjavio je danas da je na njegovu kućnu adresu stiglo čak 62 poziva na glasanje, iako u njegovom domaćinstvu i porodici ima samo šest osoba sa pravom glasa.\nProglašena lista koalicije LDP-LSV-SDS\nRepublička izborna komisija (RIK) proglasila je danas listu "Boris Tadić, Čedomir Jovanović - Savez za bolju Srbiju - LDP-LSV-SDS".\nSelaković: Odluke donosimo za buduće generacije\nPoptredsednik Srpske napredne stranke Nikola Selaković posetio je danas Dečji paviljon na Goču, koji je u izgradnji i poručio da odluke koje građani donose moraju biti motivisane onim što žele svojoj deci i budućim generacijama.\nDošli na praksu, pa zaslužili i posao\nBrnabić i Herši o saradnji i partnerstvu Srbije i UN


jkp vodovod i kanalizacija - Dnevni list Danas\nPočetna » jkp vodovod i kanalizacija\nZrenjansko JKP „Vodovod i kanalizacija“ saopštilo je da je u pripremi izveštaj stručne komisije tog preduzeća koja je vršila monitoring rada fabrike vode u tom gradu, gde je voda za piće zabranjena od 2004. godine, a na osnovu kog će biti doneta odluka o daljoj sudbini Fabrike.\nDRI: Nepravilnosti u poslovanju novopazarskog Vodovoda\nDržavna revizorska institucija (DRI) utvrdila je da je JKP Vodovod i kanlizacija iz Novog Pazara tokom 2018. i 2019. godine zaključilo ugovore vredne 10,5 miliona dinara bez sprovođenja tendera, a da prilikom ugovaranja poslova vrednih oko 78 miliona dinara nije poštovalo načelo obezbeđivanja konkurencije, transparentnosti i jednakosti.\nNovi vlasnici postrojenja za prečišćavanje vode – fabrike vode u Zrenjaninu uložili su blizu milion evra za unapređenje sistema i proizvodnje, a sa preduzećem „Vodovod i kanalizacija“ potpisali su novi sporazum koji su sproveli.\nPožarevac: Merenje temperature na ulazu u “Vodovod”\nU javnom komunalnom preduzeću „Vodovod i kanalizacija“ u Požarevcu, na ulaznim ratima građanima se meri temperatura, iz\npredostrožnosti zbog širenja virusa Kovid 19.\nPiše: M.V. 23. 9. 2020.\nPostrojenje za preradu otpadnih voda u naseljenom mestu Rumenka kraj Novog Sada zagađeno je ubacivanjem mulja sa tragovima nafte, saopštilo je danas Javno komunalno preduzeće „Vodovod i kanalizacija“.\nLSV: Nakon popravki vodovodnih cevi u Zrenjaninu ostale rupe\nLiga socijaldemokrata Vojvodine (LSV) saopštila je danas da je vlast Zrenjanina nemarna prema javnim površinama, navodeći da je JP „Vodovod i kanalizacija“ ostavilo rupe na vodovodnoj i kanalizacionoj mreži nakon kvarova koji su se desili pre nekoliko meseci.\nPiše: Lj. Bukvić - G. Vlaović 9. 11. 2019.\nZaposleni u Javnom komunalnom preduzeću “Vodovod i kanalizacija” u Kragujevcu počeli su danas generalni štrajk, zahtevajući hitno iznalaženje rešenja za povećanje zarada koje su, prema navodima članova Štrajkačkog odbora, na istom nivou kao 2009. godine i u proseku iznose oko 27.000 dinara.\nPiše: FoNet 29. 7. 2019.\nDirektor Vodovoda u Kragujevcu kaže da zbog štrajka nije ugroženo vodosnabdevanje\nIz rukovodstva Javnog komunalnog preduzeća „Vodovod i kanalizacija“ tvrde da zbog štrajka u tom preduzeću nije ugroženo vodosnabdevanje više od 300.000 potrošača i da je u redovnom režimu rada proizvodnja i distribucija vode, služba naplate, kanalizacija kao i sistem prečišćavanja otpadnih voda.\nZaposleni u kragujevačkom JKP „Vodovod i kanalizacija“ održali su jutros jednočasovni štrajk zbog, kako su naveli, niskih zarada, izostanka socijalnog dijaloga i nepotpisivanja Posebnog kolektivnog ugovora.\nJavno komunalno preduzeće „Vodovod i kanalizacija“ u Novom Sadu upozorilo je danas da je potrošnja vode u tom gradu povećana za 30 odsto i navelo da razlog za to nisu samo vrućine prethodnih dana, već i činjenica da građani vodom za piće navodnjavaju poljoprivredne površine, a pojedinci se i nelegalno priključuju na vodovod.


Siniša Mali: Građevinarstvo u Beogradu pokretač razvoja privrede | Grad Beograd\nSiniša Mali: Građevinarstvo u Beogradu pokretač razvoja privrede\nGradonačelnik Beograda Siniša Mali obišao je danas gradilišta „A blok ” i „Savada” na Novom Beogradu.\n– Očigledno je da smo to obećanje ispunili, a danas obilazimo dva gradilišta gde stanove grade domaći investitori. Investicije u „A blok ” iznose 100 miliona evra, a u naselje „Savada” trideset miliona, što je dokaz da su i domaći i strani investitori na istom zadatku, da Beograd učine boljim i lepšim – rekao je Siniša Mali.\n– To je 500 mesta na kojima se grade stanovi, kuće i drugi objekti, pri čemu su na tim poslovima zaposleni naši radnici. Mi ćemo naredne godine imati Još više dozvola jer smo povećali efikasnost njihovog izdavanja, imaćemo još više gradilišta i iz godine u godinu taj trend ćemo povećavati. Zapošljavajući naše ljude i naše građevinske kompanije pokrećemo našu privredu napred istovremeno uređujući i naš grad – poručio je gradonačelnik Beograda.\nIzgradnja kompleksa „A blok” podeljena je u četiri faze od kojih su dve već završene, dok je izgradnja treće u toku. Do sada je izgrađeno, useljeno i uknjiženo 530 stanova i 40 lokala, a u izgradnji su još 273 stambene jedinice i 19 lokala, koji će za useljenje biti spremni krajem leta 2017. godine. Po završetku izgradnje, ovaj blok imaće ukupno 140.000 kvadrata.\nU kompleksu „Savada” trenutno je u toku druga faza radova sa 200 stanova, čija će izgradnja biti završena u prvoj polovini 2017. godine. Ceo blok imaće ukupno 500 stanova, ukupne kvadrature 38.000 kvadrata stambenog, 3.000 kvadrata poslovnog prostora i 15.000 kvadrata podzemnih garaža.


Za usklađivanje ekoloških propisa 14 milijardi evra | Energetski portal Srbije\nZa usklađivanje ekoloških propisa 14 milijardi evra\n01.11. 2017 Srbija | Zaštita životne sredine\nSrbiji će u narednih 20 godina, u oblasti zaštite životne sredine, biti potrebno oko 14 milijardi evra za sprovođenje ekoloških propisa, rekao je Zoran Vujović, potpredsednik Privredne komore Srbije na otvaranju konferencije „Kako ciljevi održivog razvoja podstiču ekonomski rast u Srbiji“.\nOn je dodao da se najveći deo tih sredstava odnosi na sektor voda, industrijsko zagađenje i velika ložišta. Ukazao je i da je na građanima i privredi najveći teret prilagođavanja ekološkim zahtevima zbog čega je veoma važno osnaživati i povećavati kapacitete privrede.\nPredsednica UO Globalnog dogovora u Srbiji iz kompanije KPMG Marijana Pavlović, rekla je da Srbija prati globalni trend izveštavanja o održivom poslovanju koji u poslednje dve godine uključuje i izveštavanje o ostvarivanju ciljeva održivog razvoja. Istraživanja KPMG, koje je obuhvatilo 4.900 preduzeća u 49 zemalja, pokazalo je da dve trećine od 250 najvećih svetskih firmi sada uključuju i nefinansijsko izveštavanje u svoje godišnje finansijske izveštaje, ukazala je Pavlović.\nKonferencija „Kako ciljevi održivog razvoja podstiču ekonomski rast u Srbiji“ organizovao je Globalni dogovor UN u Srbiji u saradnji sa Privrednom komorom Srbije, Kabinetom ministra bez portfelja zaduženog za demografiju i populacionu politiku i UN stalnim koordinatorom u Srbiji.\nCilj konferencije je da proširi svest o obavezama Srbije u vezi sa Agendom 2030, kao i da poveže različite aktere iz javnog, privatnog i nevladinog sektora koji mogu da doprinesu ostvarenju Ciljeva održivog razvoja u Srbiji, uz poseban osvrt na mogućnosti za finansiranje Ciljeva\nAgenda 2030 održivog razvoja je projekat UN kojim se predviđa da se do 2030. godine između ostalog, iskoreni ekstremno siromaštvo, okonča epidemija AIDS-a i tuberkuloze, prenosi Tanjug.\nKako ciljevi održivog razvoja podstiču ekonomski rast u Srbiji


Kako je Srbija postala zemlja trećeg sveta i kontejner svetskog industrijskog đubreta "treće kategorije"\nKupujemo smeće, a cene mu sve veće\nU crnom srpskom trouglu, između Ministarstva finansija, Carine i špeditera, snašli su se samo kriminalci i uvoznički lobi. Svi ostali su žrtve ove dugogodišnje mreže za hvatanje multimilionskih profita na koje niko ne plaća porez. Građani Srbije, obični potrošači, plaćaju zbog toga najskuplju i najlošiju robu na svetu, koju uvoznici tretiraju kao obično smeće. Samo najbednije afričke kolonije mogu da se uporede sa ovakvim stanjem na tržištu. I tu prestaje svaka rasprava na temu "evropskih integracija" i drugih režimskih prevara.\nKod većine svetskih proizvođača, Srbija se nalazi na spisku zemalja "treće kategorije". Roba koju te firme izvoze, a koja ne zadovoljava standarde "prve kategorije", Srbija uvozi a to kupac u Srbiji plaća po najvišim svetskim cenama. Tako, na primer, frižideri, šporeti, zamrzivači, laptop-računari i druga tehnička roba, koja se godinama prodaju u prodavnicama kao što je Tehnomarket, zbog grešaka i nedostataka, nikada ne bi došla do kupaca u Americi, Australiji, kanadi ili Zapadnoj Evropi. Vek trajanja ove robe duplo je kraći od one u Evropskoj uniji.\nSvaki treći tehnički uređaj koji se nalazi na tržištu u Srbiji, mora biti servisiran najdalje posle tri godine, a svaki sedmi je tehnički neispravan i kupac ostvaruje pravo na zamenu. Ali, na ostvarenje tog prava, građani čekaju i do godinu dana, i uglavnom je to uzaludan posao.\nOsim loše tehnike, u Srbiji se prodaju i čokoladni namazi sa manje lešnika nego što ih imaju, na primer, na tržištu Hrvatske ili Slovenije. Naše čokolade imaju manji procenata kakaoa, a uvozni začin "Vegeta" sadrži više soli ovde nego na drugim tržištima. U gaziranim sokovima u Srbiji nalazi kukuruzni sirup umesto šećera! Deterdženti iz uvoza treće kategorije (lažni predstavljeni kao prva kategorija) lošije peru. Od uvoznih šampona koji se prodaju u Srbiji dobija se perut, omekšivači za pranje veša imaju slabiji miris od istih koje "familija pošalje iz Nemačke". Dokazano je da do pojedinih proizvoda kućne hemije domaćice dobijaju kožne bolesti i razne oblike ekcema.\nOd kada je uništena fabrika sapuna i šampona "Merima" iz Leskovca i predata u ruke nemačkog "Henkela", na našem tržištu se pojavio problem da gotovo svi sapuni koji se prodaju izazivaju isušivanje kože. Postoji i skuplja kategorija sapuna, koja nema ovaj efekat isušivanja, ali je trajanje takvih sapuna u Srbiji duplo kraće od onog u Evropskoj uniji. Uvozni "Bravo" sokovi na srpskom tržištu sadrže manje voća. Patike koje na tržištu Srbije imaju višestruko veću cenu od one evropske, traju znatno kraće.\nOvde treba istaći da trgovinski lanci koji posluju u više zemalja zavisno od geografske lokacije na kojoj se nalaze imaju i različit kvalitet robe. Ovo se odnosi na svu robu, tehničku, prehrambenu, tekstilnu...\nMeđu kupcima tehnike preovlađuje mišljenje da je kupovina robe u prodavnicama "Metro" u Srbiji za nijansu bolja opcija od kupovine u drugim prodajnim lancima. Na žalost, ni kupovina u "Metrou" nije sigurna po pitanju genetski modifikovane hrane.\nGlobalni tržišni fašizam, koji kupce deli "po kategorijama" proizveo je i zločinačku prodaju robe najgoreg kvaliteta, zbog čega zemlje poput Srbije plaćaju i novcem i zdravljem.\nPodvala po kategorijama\nSvetska trgovina i proizvodnja bazirane su na geografsko rasističkim metodama, odnosno podeli ljudi na tri vrednosne klase. U prvoj klasi zemalja nalaze se Amerika, Japan, Kanada, Australija, Novi Zeland, Švajcarska, Norveška, veliki broj članica Evropske unije i druge bogate zemlje poput Saudijske Arabije. Za ove zemlje globalne korporacije proizvode robu prve klase. Najbolje kompjutere, najbolje frižidere, televizore, klime, mobilne telefone...\nLjudi druge kategorije prema mišljenju globalnih korporacija žive u istočnom delu Evropske unije (EU) i zemljama koje još nisu ušle u EU, a nalaze se u istočnoj Evropi, od afričkih država u ovoj kategoriji nalazi se Južnoafrička republika.\nGlobalni kapitalisti ovde svrstavaju i Kinu, ali je ta zemlja zbog posebnog položaja u svetskoj ekonomiji specifičan slučaj. Kinezi proizvode svu tehniku svih kategorija i zavisno od društvenog staleža kupuju i koriste robu svih kategorija. Rusija je poslednjih godina pooštrila standarde za robu iz uvoza, pa je i njen kvalitet podignut.\nZemljama druge kategorije namenjena je roba istih proizvođača, ali vidno slabijeg kvaliteta. Jedan od primera su akumulatiori za automobile koji imaju istu garanciju za ove ali i za zemlje iz prve kategorije.\nU zemljama druge kategorije akumulatori po pravilu traju od jednog do meseca do jedne godine duže od garancije, dok u zemljama prve kategorije traju nekoliko godina posle isteka garancije. Slična je priča i sa frižiderima, dok je po pitanju personalnih kompjutera razlika u kvalitetu još izraženija na štetu zemalja druge kategorije. Stalni članovi druge kategorije su Češka, Slovačka, Poljska. Hrvatska se takođe smatra zemljom druge kategorije, ali pošto preko ove zemlje ide kako tranzit tako i šverc najgoreg kineskog "tehnološkog đubreta" od koga se deo deo i zadržava u toj zemlji tamošnji potrošači se često suočavaju sa jadom i bedom zemalja trećeg sveta.\nZemlje poput Mađarske, Slovenije, Italije Portugala i Španije dobijaju robu prve kategorije od velikih proizvođača kao što su Nokia, Samsung, Audi, Epl, Nestle ali se na njihovim tržištima može naći i roba druge i treće kategorije, koju delimično sami proizvode, a delimično je uvoze ili švercuju sa okolnih tržišta. U zemljama treće kategorije nalaze se zemlje trećeg sveta, odnosno zemlje bliskog istoka poput Iraka i Egipta, skoro sve afričke Zemlje, Ukrajina, Moldavija...\nU treću kategoriju ljudi globalni kapitalisti svrstavaju i stanovnike Turske. U tu zemlju se izvozi roba najgoreg kvaliteta, ali se ista takva roba u njoj i proizvodi. Ipak Turska je istovremeno i izuzetak koji potvrđuje pravilo, jer zbog velike blizine Evropske unije i velikog broja Turaka koji rade u inostranstvu na to tržište (ne)organizovano stiže i roba kvaliteta prve i druge kategorije, za one koji imaju novca. Ko god je boravio u hotelima sa pet zvezdica u Turskoj, Egiptu i EU, zna da postoji velika razlika turskim i evropskim zvezdicama. U hotelu sa pet zvezdica u Turskoj može vam se desiti da jednog dana ne dobijete nove peškire jer kompanija koja ih pere za hotel tog dana nije stigla da obavi posao na vreme...\nKineska roba i uvozni lobi\nRukovodstvo nekadašnje SRJ napravilo je 1996. godine dogovor sa Komunističkom partijom Kine, da u Beogradu naprave kinesku četvrt u Beogradu, takozvani "Čajna taun", odakle bi bila prodavana kineska roba za celu Srbiju. Kinezi i Julovci su tada dogovorili da u Srbiju koja je bila pod spoljnim zidom sankcija zapadnih zemalja, liferuju najviši kvalitet zapadnih brendova koji se prave u Kini.\nAli, ubrzo, dogovor je "revidiran" po zamisli političko-kriminalnih klanova u Srbiji. Kinezi su bili šokirani činjenicom da će neko pod pritiskom jedne interesne grupacije, sopstvenom narodu naneti takvu štetu. Ali, kad su videli da je to tako i da drukčije neće biti, ni oni se nisu mnogo bunili. Shvatili su da na taj način neće dolaziti u sukob sa Zapadom koji kod njih već ima proizvodnju, a dobili su i priliku da se reše i dela robe najgoreg kvaliteta, za koju je bilo teško naći kupca.\nMalo po malo zakupili su ceo centar u Bloku 70 u Novom Beogradu. Na prvi pogled nije postojala nikakva ekonomska opravdanost onog što su radili. Plaćali su zakup lokala po cenama od 1.000 tadašnjih nemačkih maraka, za petnaest kvadrata, a prodavali su robu sto puta jeftinije od bilo koga na tržištu! U to vreme carine i porez na promet zajedno su iznosili više od pedeset odsto cene proizvoda i ma koliko da su Kinezi jeftino proizvodili, njihova roba nije mogla da se prodaje tako jeftino, a da se to Kinezima isplati.\nPočele su da se otvaraju špediterske firme, sa posebnim statusom na carini. Uvedena je praksa da se sto pari patika carini kao jedne, da se pet stotina trenerki carini kao pet...I kineska država se angažovala davanjem besplatnih kontigenata robe. Iseljenik koji bi uspeo da dobije papire za rad u Srbiji, od fabrike bi dobijao kontejner robe, a troškove bi fabrici nadoknadila država. Tako bi kineski preduzetnik bi imao računicu da zakupi radnju po basnoslovno visokim cenama...\nIpak već nakon dve godine, Kinezi su maloprodaju u Bloku 70 pretvorili u regionalni centar za snabdevanje cele Srbije i regiona. Iz baze u Bloku 70 oni su izvršili ekspanziju na Budimpeštu gde su otvorili Kinesku pijacu daleko veću od centra u Bloku 70. Tako je prestala i potreba da Kina više ikome daje besplatnu robu. Ustanovljen je nov modus poslovanja za ovaj region.\nKrš-roba iz različitih fabrika širom Kine se šalje u luke poput Šangajske. Nju tamo tovare u kontejnere koji se ubacuju na prekookenaske brodove zajedno sa drugom kvalitetnom robom. O tako ukrcanoj robi obaveštavaju se kineski preduzetnici u regionima u kojima će brod pristajati. Ukoliko brod staje u Luka Rijeci, Konstanci, ili Valoni, obaveštavaju se preduzetnici u ovom regionu. Zainteresovanima se na faks šalje kopija tovarnog lista. Kada se nađe preduzetnik koji je u stanju da takvu robu uveze i plasira u svojoj radnji, on prihvata da plati kontejner. Postoji opcija da čak i Kinez koji nema novca preuzme kontejner, a da troškove u njegovo ime pokrije mafija. U tom slučaju preduzetnik je dužan novac da vrati sa kamatom, a sa druge strane mu se ostavlja vremena da prethodno proda robu.\nNašoj carini se potom dostavlja faktura kineske fabrike koja glasi na preduzetnika ili firmi koja se odlučila da uveze kontejner. Špediteri završavaju sa carinicima da postupak bude efikasan kako se ne bi plaćale ležarine za kontejner u carinskim i lučkim magacinima. Oni takođe obezbeđuju i da se fiktivno umanji vrednost robe koja se carni kako bi se kineskom preduzetniku isplatilo da prodaje jeftino, da plaća skup zakup i astronomske usluge špeditera.\nOvaj sistem je toliko dobro funkcionisao da su Kinezi morali špediterima za njihove usluge da plate pet do deset puta više nego što takve usluge koštaju. Zauzvrat je špediterska mafija napravila sistem u kome je izigravan poreski sitem Srbije i još pet država u ovom regionu.\nKontejner koji bi se iskrcao u Konstanci u i fiktivno krenuo za Srbiju, a roba bi usput završila u kineskim radnjama u Bugarskoj i Rumuniji. Kontejneri iskrcani u hrvatskoj luci Rijeka, bi takođe kretali na put ka Srbiji usput bi se skidala plomba vadila roba za radnje u Hrvatskoj i Bosni, plomba bi se vraćala i kontejner bi nastavljao ka Srbiji. Kako bi se ovakve prevare uspešno izvele u njih su bili uključeni službenici svih okolnih zemalja. Koliko je ovo sofisticirana prevara najbolje govori činjenica da je svaki kontejner na ulazu u Srbiju i izlazu iz zemlje u kojoj je brod iskrcan, morao tri puta da se meri i da ima u gram istu težinu, dok su blombe morale da budu uvek originalno postavljene...\nU međuvremenu su Kinezi sa domicilnim privrednicima u Srbiji pored centra koji su zakupljivali izgradili još jedan centar i potom uspeli da sa zakupodavcima dogovore smanjenje kirija. Sve ovo bi značilo veliki profit, da okolne zemlje nisu jedna po jedna primane u EU. Ovo je za tamošnje kineske preduzetnike uglavnom značilo, da moraju poslovanje da premeste u Srbiju. Za dobro razrađen sitem izvoza robe lošeg kvaliteta iz Kine ovo nije smelo da znači prekid u radu, jer bi takav prekid za radnike u fabrikama značio da ostaju bez posla. Izvoz roba nije smanjen čak je povećan, a tržišta Bugarske, Rumunije, Mađarske, a potom i Hrvatske , u dobroj meri su zamenjena bosanskim, makedonskim, kao i povećanim plasmanom krša na Srpsko i Crnogorsko tržište.\nOvde treba još jednom podsetiti da je prvobitni plan kineske države za Srbiju bio da nam prodaju najkvaliteniju robu koju imaju. Takvu zamisao sprečio je uvozni lobi blizak vladajućim režimima, dok je špediterska mafija sa ljudima u carini i poreskoj upravi omogućila da loša roba bez oporezivanja stigne u kineske prodavnice u Srbiji.\nDa je bilo odgovornih u Srbiji, problem je bilo lako rešiti. U Kinu je samo trebalo da otputuje ministar spoljnih poslova, zajedno sa ministrom trgovine, i da sa Kinezima postigne novi dogovor. Postizanje dogovora sa Kinezima inače ne bi trebalo da bude problem, jer je ova zemlja prema Srbiji prijateljski nastrojena i do danas nije priznala Kosovo.\nPosle uvozničkog lobija, glavni krivac i organizator ulaza loše robe u Srbiju je špediterska mafija. Pored loše kineske robe, špediteri sa carinicima imaju takav sistem rada da oni bukvalno gospodare ulazom i izlazom sve robe u Srbiju. Ukoliko pozovete carinu ili Ministarstvo finansija i pitate ih kako da uvezem, ocarinim automobil, fen za kosu ili slično, dobićete odgovor da se obratite nekom od špeditera...\nSa druge strane, Zakon ne predviđa obavezu da vi morate angažovati špeditera, ali je rad carine do te mere ne transparentan i celokupni carinski postupak se drži u strogoj tajnosti, sve iz razloga da bi vi morali da angažujete špediciju. Dakle, Carina i Ministarstvo finansija imaju razrađen sistem po kome pravno ceo posao možete i sami da obavite, ali je to u praksi ne izvodljivo. Sama procedura uvoza podrazumeva desetak stavki, a jedini način da saznate o kojim stavkama je reč je, da vam ih otkrije neko ko radi na carini ili špediter.\nDo koje mere se ne može verovati špediterima najbolje govori činjenica da je u četiri različite špediterske firme cena carinjenja za jedan isti automobil bila različita. Špediter iz Novog Sada ponudio je da posao završi za 6.000 evra, u Kragujevcu za 4.000 dok su od beogradskih špeditera dobijene ponude za 3.500 i 4.700 evra!\nOvlašćenja špediterima su takva da mu vi dajete pravo da vas on zastupa pred carinom i da može u vaše ime da uradi sve radnje, ali i da ne snosi nikakvu odgovornost. Novosadski špediter, na primer, imao je plan da naplati 6.000 evra i tvrdio je je njegova usluga tek 200 evra. U stvarnosti je planirao da više od dve hiljade evra stavi sebi u džep. Sve ovo je moguće uraditi i u dogovoru sa službenicima Carine. Oni "greškom" špediteru izdaju račun na 6.000 evra, što je dve hiljade evra više. Vi platite, a špediter posle sa ovlašćenjem koje ste potpisali, podnese žalbu pred carinskim sudom bez da vas o tome obaveštava. Građani u 99 odsto slučajeva i ne znaju da postoje carinski sudovi. Taj sud posle donese rešenje o korekciji, a razliku isplati špediteru koji vas o tome nikada i ne obavesti.\nPosao ovako organizovane špedicije, carine i Ministarstva finansija je da se zaštite uvoznički karteli. Kao što postoje špediteri koji "završavaju posao" sa kineskom robom, ima onih specijalizovanih za automobile, lekove, građevinske mašine...\nSvi oni u dogovoru sa carinskim službenicima rade za određene delove uvozničkog lobija i to na način da upropaste posao svakom novom konkurentu koji bi se pojavio u poslu. Špediter "slučajno" napravi propuste u papirima kod uvoza, a u dogovoru sa carinicima, zbog čega roba nepodobnog uvoznika bude blokirna u carisnkom magacinu. Za svaki dan se plaća ležarina, koju niste ukalkulisali u cenu za više od dva dana kako vam je usmeno rekao špediter. Ispostavi se da je procedura da roba mora da "odstoji" sedam dana i vaš proizvod zbog povećane cene postaje nekonkurentan. Za vašeg konkurenta se istovremeno ispostavi da procedura nekim čudom može da se skrati i na jedan dan, i vi možete da pakujete kofere iz branše kojom se bavite.\nUkoliko pokušate da uvezete računare-laptopove, ili neku drugu tehničku robu, nemojte se iznenaditi ako vaš špediter uzme novac od konkurencije da sve uradi pogrešno i da vaša roba provede mesec dana u magacinu!\nPrimera radi, dovoljno je da špediter dogovori sa carinicima da u vašem kontigentu bude jedan ili dva artikla više nego u fakturi zemlje porekla. Carina protiv vas pokreće postupak i privremeno vam zapleni svu robu. Vi bivate osuđeni da ste hteli da prošvercujete "jedan komad nečega" i plaćate kaznu na to, ali ni ostatak kontigenta ne možete da koristite dok postupak traje. Potom, neki od carinskih inspektora ustanovljava da ni ostatak robe ne ispunjava standarde i kada platite kaznu i ležarinu, od vas traže da robu vratite u zemlju porekla o vašem trošku.\nIstovremeno, isti ili drugi špediteri završavaju da milioni komada neispravne robe uđu u zemlju, ali se to završava samo za one koji su deo sistema. Zapravo ukoliko bi ste ispunili sve što je propisano za uvoz robe, skoro niko od uvoznika koji posluju na tržištu Srbije ne bi mogao da posluje. Najbolji primer je pravilo propisano Zakonom o prisutnosti genetski modifikovanih organizama u hrani, ukoliko bi se srpska Carina pridržavala toga nijedna "Milka" čokolada niti "Snikers" ne bi mogli da uđu u Srbiju.\nIpak, to pravilo se primenjuje samo ukoliko neko pomisli da u Srbiji zaista postoji slobodno tržište i pokuša da uveze nešto što smeta uoznom lobiju. Zavisno da je mladi biznismen u pokušaju na granicu dovezao tehniku, hranu ili tekstil, roba se podvrgava propisanim procedurama nalazi joj se "greška", uvozniku u pokušaju ostaje samo da kune dan kada je pomislio da će i on dobiti svoje mesto pod suncem.\nUvoznom lobiju inače smetaju svi i sve i "oni" će se pobrinuti da se vi na Carini suočite sa proverama kvaliteta kakve oni nikada ne moraju da prođu. Iz tog razloga je prošle godine u Srbiji uvezeno i prodato 1.200 bicikala za decu sa fabrički pogrešno urađenim navojem za pedalu. Navoj je postavljen u pogrešnom smeru pa posle nekog vremena okretanjem pedala vi ih otšrafite i one vam u vožnji otpadnu...\nOd svih evropskih zemalja, samo u Srbiji i Makedoniji se dešava da na originalnim telefonima marke "Nokia" i "Samsung"posle par meseci "crkne" litijumska baterija i da kupca prodavac potom optuži za loše rukovanje telefonom!\nPostoje agencije ovlašćene od strane države da proveravaju standard i kvalitet robe koja se proizvodi u Srbiji i koja se uvozi. Svaki uvoznik je dužan da pribavi certifikat za robu koju uveze da je ista bezbedna i kvalitetna. Ipak zahvaljujući "sposobnim" špediterima i carinskoj mafiji tržište je preplavljeno robom koja ne zadovoljava propisane standarde.\nNajbolji pokazatelj da uvozni lobi može da uveze sve, a ostali ne mogu ništa, pokazuje primer klima-uređaja uvezenih sa Bliskog istoka u kojima je umesto freona bila smeša koja se stavlja u WC šolje kao osveživač! Klime su rasprodate, na "akciji", a firma koja ih je pustila u lanac supermarketa je zatvorena i za drugu priliku biće otvorena nova. Istovremeno, građani koji su pokušali da uvezu američke automobile se proteklih meseci suočavaju sa šikaniranjima od strane Automoto saveza, Mašinskog fakulteta ili Instituta u Vinči, koji ovih dana procenjuju da kola koja ispunjavaju američke standarde ne ispunjavaju i srpske i ne izdaju certifikate za njihov uvoz!\nSrozavanje standarda i trovanje nacije\nU bivšoj SFRJ važio je standard koji je označavan skraćenicom JUS, raspadom SFRJ jedna po jedna nova država je prihvatala novi evropski standard koji se označava sa ISO. U Srbiji je uvođenje ISO standarda išlo uporedo sa liberalizacijom tržišta i ukidanjem službi kontrole. Treba pošteno reći da ni u vreme Tita i Jugoslavije, naše fabrike često nisu uspevale da ispune domaći JUS- standard. Najbolji primer za to je bila "Zastava" iz Kragujevca, koja je pun standard na svojim vozilima ispunjavala samo za modele koji su izvoženi u Ameriku, dok je na domaćem tržištu bilo normalno da u prodaju puste automobil bez pojaseva na prednjim sedištima.\nSa druge strane po pitanju uvoza robe u Jugoslaviju, ali i izvoza domaćih proizvoda, postojala je zavidna kontrola kakve danas nema. Ondašnji Sovjetski Savez nije dao mogućnost Titovoj Jugoslaviji da ima bescarinski izvoz poljoprivrednih proizvoda, kakav Srbija danas ima sa Ruskom federacijom. Ipak do raspada SFRJ nije se desilo da roba izvezena u SSSR bude vraćena, kako je nedavno vraćeno meso iz Ruske Federacije.\nNoževi koji su proizvodile firme "Imapa" iz Zemuna i "Famipa" iz Prizrena ispunjavali su JUS standarde i mesari i domaćice sa njima su mogle da rade. Danas je u Srbiji nemoguće kupiti dobar kuhinjski nož, na sve strane se prodaju kopije uvoznih "Solingenovih" noževa koje ne zadovoljavaju ni ISO niti raniji JUS. Najveća prevara standardizaciji hrane u Srbiji je urađena uvođenjem agencija za dodelu HASSAP certifikata.\nMinistarstvo poljoprivrede licenciralo je agencije da proizvođačima hrane i restoranima dodele certifikate HASSAP. Većina agencija koje su certifikat dodeljivale sada su ugašene, iz jednostavnog razloga što na tržištu više nema kome da prodaju ovaj certifikat. Sada soni kojima je HASSAP dodeljen mogu mirno da rade i da truju, jer su agencije koje su im ga dodelile ugašene, a sam certifikat im dozvoljava pravo na samokontrolu po osnovu koje ih ne može kontrolisati inspekcija uprave za veterinu.


Prvi put posle 60 godina: Britanskom savetu u Rusiji naređeno da obustavi rad\nM. K. 22. marta 2018. 15:08\nBritanski savet saopštio je danas da mu je rusko Ministarstvo spoljnih poslova naredilo da obustavi aktivnost u Rusiji i da je otkazao sve zakazane programe i događaje.\n„Duboko žalimo zbog ovoga, zahvalni smo na vašem razumevanju“, navodi se u saopštenju, prenosi Rojters.\nBritanski savet je institucija koja promoviše britansku kulturu u inostranstvu, a u Moskvi je radila od 1959. godine.\nKako je agencija AP prošle nedelje izvestila, Rusija je saopštila da proteruje 23 britanskih diplomata, kao odgovor na prethodno proterivanje 23 ruskih diplomata iz Britanije.\nMinistarstvo spoljnih poslova Rusije je britanskim diplomatama naredilo da napuste Rusiju u roku od nedelju dana i istaklo da ruska vlada može da preduzme dalje mere ako Britanija bude preduzela još neki neprijateljski korak prema Rusiji.\nKako su agencije tada prenele, ruska vlada odlučila je i da zatvori Britanski savet u Rusiji i da zatvori britanski konzulat u Sankt Peterburgu.\nBritanska premijerka Tereze Mej prethodno je donela odluku o proterivanju 23 ruskih diplomata iz Britanije, a britansko ministarstvo spoljnih poslova optužilo je ruskog predsednika Vladimira Putina da je lično naredio trovanje kontrašpijuna Sergeja Skriplja u Britaniji, što je Putinov portparol energično negirao.


Tsipras siguran da SIRIZA može pobediti na opštin izborima\nBy Zacharias Petrou / Објављено на: June 13, 2019\nU intervjuu za Alpha TV u sredu uveče, grčki premijer Alexis Tsipras priznao je da je napravio neke greške u svom četvorogodišnjem mandatu, te da je takođe potcenio stepen nezadovoljstva među biračima na prošlomesečnom glasanju za Evropski parlament.\nTsipras je rekao da je “dobio jasnu poruku” od naroda i da će vlada SIRIZE u naredne četiri godine još više raditi na promovisanju interesa “većine”, nad interesima privilegovanih.\nPremijer je objasnio da očekuje da će opšti izbori 7. jula biti drugačije nego na galasnju za Evropski parlament, predviđajući da će pobeda Nove Demokratije od 9,5 poena u ovom sluaju biti poništena.\nNa ekonomskom planu, premijer je napao guvernera Bank of Greece (BoG) Iannisa Stournarasa za procenu da se cilj od 3,5% primarnog suficita neće ispuniti ove godine. “Nije njegov posao da pravi polu-pečene projekcije”, rekao je Tsipras, dodajući da šef BoG-a očigledno pokušava da dadne podsticaj glavnoj opozicionoj partiji, Nova demokratija.\nKomentarišući optužbe da je njegova vlada nametnula pretjerano oporezivanje srednjoj klasi, Tsipras je istakao da je administracija SIRIZA samo uvela 17% poreza koji se trenutno primjenjuju u Grčkoj, dok je ostatak nametnut prethodnim vladama.\nU napadu na desničarsku Novu demokratiju, premijer je naglasio da će velike poreske olakšice koje je Kiriacos Mitsotakis obećao preduzećima i bogatima finansirati smanjenjem prihoda radne i srednje klase.\n„Ono što oni predlažu kao velike poreske olakšice su odgovarajuća smanjenja i smanjenja troškova za plate, penzije, obrazovanje i socijalnu državu“, tvrdi on.\nNa pitanje da li postoji strah od grčko-turskog incidenta u Egeju u narednim mesecima, Tsipras je rekao da ne postoji stvarna zabrinutost, dodajući da zemlja ostaje budna, uprkos tome što “nikada nema jače saveze od onih koje trenutno imaju”. Što se tiče najavljenih planova Turske za sprovođenje operacija bušenja unutar ekskluzivne ekonomske zone (EEZ) Kipra, Tsipras je rekao da će to biti ozbiljno kršenje suvereniteta države članice EU-a./ibna


J. Joksimović: Za našu motivaciju važne i poruke iz Brisela\n► J. Joksimović: Za našu motivaciju važne i poruke iz Brisela\nMinistarka bez portfelja zadužena za evropske integracije Jadranka Joksimović izjavila je danas da je EU, pošto nisu otvorena poglavlja 23. i 24, razumela poruku Srbije da je za efikasnost sprovođenja reformskih ciljeva zacrtanih u poglavljima, važno kakvi se politički signali šalju iz Brisela.\nNe otvaranje poglavlja 23. 24. Brisel je poslao, kako kaže, političku poruku, signal usporavanja.\n"Poglavlja 23. i 24. su najvažnija politička poglavlja. Princip EU je kada pregovarate o članstvu ne možete da otvarate druga poglavlja dok ne otvorite ta dva poglavlja, koja se tiču borbe protiv korupcije, manjinskih prava, borbe protiv organizovanog kriminala, slobode medija", naglasila je Joksimović.\nOna kaže da je Srbija razočarana neotvaranjem poglavlja, jer se toliko priča o vladavini prava, a onda kada se dođe do otvaranja poglavlja to se ne učini.\n"Kada otvorite poglavlja merite gde ste i koliko ste uradili u toj oblasti i dajete dinamiku reformama. Zašto je problem da otvorite, kada smo sve što je do nas uradili", pita Joksimović.\nOna je precizirala da u EU sve funkcioniše na nivou konsenzusa, moraju da se dogovore sve članice i lično smatra da bilo više političke volje da su poglavlja mogla da se otvore juče, bez obzira na usporavalja Britanije i Hrvatske.\n"Srbija je daleko odmakla u refirmskom procesu i to je trebalo da bude prepoznato. Ovo jeste politička poruka, signal usporavanj", rekla je Joksimović na RTS.\nOna kaže da je EU razumela poruku Srbije, da je za našu motivaciju u efikasnosti sprovođenja svega onoga što proizilazi iz poglavlja, važno kakvio se politički signali šalju.\nJoksimović je naglasila da Srbija ne skreće sa puta evrointegracija, jer je to dobro za nas.\n"Evropske integracije postaju deo unutrašnje politike razvoja, koristimo fondove, a to je razvoj i lokalni i regionalni", kazala je Joksimović.\n1.07.2016, 12:44h bole Preporuči\nGospođo ministarka, uz sve poštovanje Vaše ličnosti, moje mišljenje je da Vi baš ništa niste razumeli...\n1.07.2016, 12:14h radebe Preporuči (1)\n"Druze Tito mi ti se kunemo da sa tvoga puta ne skrenemo"...


Za praznik registrovano dva i po puta više prekršaja u saobraćaju\nMinistar unutrašnjih poslova u Vladi Republike Srbije Aleksandar Vulin izjavio je danas da je saobraćajna policija tokom uskršnjih i prvomajskih praznika, od 30. aprila do 4. maja, velikim i samopregornim radom otkrila 14.445 različitih saobraćajnih prekršaja, dva i po puta više nego što se otkrije u redovnim danima.\nVulin, koji je sa direktorom Agencije za bezbednost saobraćaja Duškom Pešićem obišao patrolu saobraćajne policije na Novom Beogradu, u sklopu kampanje usmerene na bezbednost saobraćaja, precizirao je da su 1.082 vozača isključena iz saobraćaja zbog vožnje pod dejstvom alkohola.\nTokom godine prosek je oko 50.000 otkrivenih alkoholisanih vozača, pa sami izračunajte šta će se dešavati ako se ovakav trend bude nastavio, rekao je Vulin i upozorio na to da je u saobraćaju tokom praznika stradalo devet osoba.\nMinistar je naglasio da prekršaji u saobraćaju zavise samo od nas i da svaka smrt na drumovima može da se izbegne, poručivši da će saobraćajna policija raditi svoj posao, otkrivati prekršaje i kažnjavati, ali da nema te policije koja može da sačuva život, ukoliko mi sami ne vodimo računa o njemu.\nKada sednete u vozilo, dobro razmislite o tome da li vaše dete, kao što smo imali slučaj sa jednim vozačem, zaslužuje da budete mrtvi pijani i da ga vozite u vidno alkoholisanom stanju.\nRazmislite o tome da li imate kome da se vratite. Tu policija ne može da vam pomogne, to možete samo vi, rekao je Vulin.\nPešić je naglasio da je saobraćaj sistem koji ne prašta greške i da se one plaćaju krvlju, izgubljenim životima, ostavljanjem porodice bez najmilijih.\nPešić se iskazao zahvalnost saobraćajnoj policiji na tome što je i u vreme praznika, kada većina ljudi odmara, bila na terenu i brinula o građanima, sprečavajući najteže prekršioce da upravljaju vozilima i isključivala ih iz saobraćaja.\nZa podizanje nivoa bezbednosti saobraćaja neophodno je uvesti kontinuirani sistem saobraćajnog obrazovanja i vaspitanja, koji mora da počne od porodice i da se nastavi preko predškolskog, osnovnog i srednjoškolskog obrazovanja, podvukao je Pešić.


RTS :: Na evidenciji 3,9 odsto više nezaposlenih, u planu novi podsticaji i programi NSZ\nEkonomija Na evidenciji 3,9 odsto više nezaposlenih, u planu novi podsticaji i programi NSZ\nutorak, 06. apr 2021, 20:56 -> 21:03\n"Ovih dana se definiše jedan akt koji treba da usvoji Vlada. Svi detalji će biti precizirani", kaže Martinović.\n"Vidi se da je od početka godine došlo do određenog porasta broja lica na evidenciji, za 3,9 odsto. Mogu sa sigurnošću da kažem da uzrok porasta jesu i naši programi i mere i najava jednokratne pomoći, a ni prestanak mera od prošle godine", kaže Martinović.\n"Najveći broj poziva je otvoren do 30. novembra ove godine. Za osobe sa invaliditetom će pozivi biti otvoreni do kraja godine, a imamo i neke specifične programe za koje treba kraće vreme za apliciranje", navodi Martinović.\n"Obaveza lica je da registruje određeno privredno društvo ili preduzetničku radnju i da 12 meseci uplaćuje sebi poreze i doprinose", kaže Martinović.\n"Tu su iznosi nešto niži. Dakle, 22.000 mesečno, traju četiri meseca i sprovode se u lokalnim samoupravama koje spadaju u treću ili četvrtu grupu po stepenu razvijenosti i plan je da uključimo oko 2.800 lica", ističe Martinović.\n"Očekujemo da se i ove godine nastavi podrška mladim ljudima kroz program stručne prakse i program pripravništva, gde treba da se uključi oko 4.00 mladih", kaže Martinović.


Nacionalni domeni iz ugla Google-a\nNacionalni domeni iz ugla Google-a – Personal magazin\nSvakoj domaćoj i stranoj kompaniji koja posluje u Srbiji veoma je bitno da i putem Interneta bude maksimalno vidljiva na srpskom tržištu. Nacionalni internet domen je odrednica prisustva na nekom…\nSvakoj domaćoj i stranoj kompaniji koja posluje u Srbiji veoma je bitno da i putem Interneta bude maksimalno vidljiva na srpskom tržištu. Nacionalni internet domen je odrednica prisustva na nekom tržištu, pa korisnik koji registruje .RS i/ili .СРБ domen, istovremeno i geografski određuje teritoriju za koju je njegov internet sajt prevashodno namenjen.\nMeđu korisnicima Interneta u Srbiji postoje pogrešna predubeđenja o odnosu Gugl (Google) pretraživača prema domaćim internet domenima .RS i .СРБ, kao i prema sajtovima čiji je sadržaj na ćirilici. Naime, vlada fama da su ti domeni i takvi sajtovi lošije pozicionirani u odnosu na one koji imaju međunarodne domene (.COM, .ORG, .NET…) i tekstove napisane latinicom. Sve te tvrdnje su jednostavno netačne, jer ih demantuju brojni primeri, iz relevantnih izvora, dostupnih svima na Internetu, iza kojih stoje zvaničnici iz Gugla i poznati internet stručnjaci.\nUkratko, može se pouzdano reći da kada se preko Gugla pretražuje Internet iz Srbije, u 97% pretraga korisnici traže sajtove namenjene lokalnom, srpskom tržištu. Pritom, Gugl ravnopravno tretira pojmove na ćirilici i latinici, bez obzira na to kojim pismom ste upisali traženi pojam prilikom pretraživanja. Ono što je posebno bitno, u rezultatima pretrage daje prednost sajtovima na lokalnim, nacionalnim internet domenima, kao što su naši .RS i .СРБ.\nNeke od ovih tvrdnji možete odmah i sami da proverite. Posebno je zanimljivo da uporedite rezultate pretrage na Guglu za isti pojam kada to radite iz Srbije i iz inostranstva. Videćete da su rezultati prilagođeni lokalnom jeziku i lokalnoj teritoriji za koju su određeni sajtovi namenjeni. Za Gugl je, inače, zvanično pismo za srpski jezik – ćirilica, što možete da vidite i na njihovim stranama koje su prevedene za korisnike u Srbiji.\nRelevantni izvori koji sve ovo potvrđuju detaljno su pobrojani na strani “Iz ugla Gugla” na promo sajtu RNIDS-a www.nadjimelako.rs, dostupnom i na ćiriličkoj adresi нађимелако.срб. Na sajtu je detaljno objašnjeno i zašto je dobro da imate svoj .RS i . СРБ domen, kako da ih pravilno odaberete i gde i kako da ih registrujete.\nTehnički upućeniji korisnici Interneta vrlo dobro znaju da Gugl počinje pretragu po sajtovima od njihove web adrese, odnosno od naziva internet domena sadržanog u njoj. Ako je to lokalni domen, na lokalnom jeziku i lokalnom hostingu, imaće veće šanse za bolje pozicioniranje u rezultatima pretrage. Razlog za to je što je adresa sajta prvo parče koda koje Guglov algoritam vidi, tako da je dobra ideja registracija nacionalnog domena za svaku od zemalja gde nameravate da poslujete i da tako sprečite svoju konkurenciju da to uradi pre vas.\nKompanije se na lokalnim sajtovima obraćaju lokalnim potrošačima na lokalnom jeziku i pismu, formiraju lokalnu ponudu shodno lokalnim običajima i lokalnoj kupovnoj moći, nude popuste i promocije u skladu sa lokalnim praznicima… Svi najveći svetski brendovi su u Srbiji već prisutni na našim nacionalnim domenima, pa i sam Gugl (www.google.rs).\nNacionalni domeni iz ugla Google-a was last modified: October 15th, 2012 by Redakcija\nSiemens na 15. Simpozijumu ”Upravljanje i telekomunikacije u elektroenergetskom sistemu”\nStručni skup: Administrator informacionog sistema


Vojvodina NS seme iz Novog Sada, prvak Srbije i pobednik Banka Poštanska štedionica Superlige 2018/2019. plasirala se u 3. rundu kvalifikacija za CEV Ligu šampiona 2020. pošto je večeras u 2. rundi eliminisala rumunsku Arkadu iz Galacija trijumfom u “zlatnom setu” sa 15:11, posle 21 minuta igre. U regularnom toku utakmice, u maloj sali SPC Vojvodina u Novom Sadu, Vojvodina NS seme je pobedila Arkadu sa 3:1, po setovima 25:20, 21:25, 25:21 i 25:22, posle 117 minuta igre.\nPo propozicijama CEV, za pobede od 3:0 i 3:1 pobednik dobija 3 boda. Ukoliko se meč završi rezultatom 3:2, pobednik dobija 2, a poraženi 1 bod. Ukoliko obe ekipe imaju isti broj pobeda i bodova, o ukupnom pobedniku će odlučiti “zlatni set” (do 15 poena), koji će se odigrati odmah po završetku druge utakmice.\nNovosađani će u 3. rundi (19 – 21. novembra i 26 – 28. novembra) igrati protiv pobednika dvomeča Šahtjor Soligorsk (BLR) – VaLePa Sastamala (FIN). U prvoj utakmici, odigranoj u Minsku, Šahtjor je pobedio sa 3:0 (29:27, 25:22, 25:13), a revanš će se odigrati sutra (četvrtak, 14. novembar) od 17.30 časova po našem vremenu u Finskoj.


Grad Leskovac - Odeljenje za društvene delatnosti i lokalni razvoj - Dani paradajza 2017\nDani paradajza 2017\nNa prostoru Zemljoradničke zadruge "Zelena zvezda" u Vinarcu 30.06.2017. organizovani su peti po redu Dani paradajza, manifestacija kojoj je prisustvovalo oko 300 povrtara, predstavnici semenskih i hemijskih kuća i nemačke organizacije za međunarodnu saradnju GIZ.\nOvaj skup bio je dobra prilika da proizvođači dobiju informacije o novim tehnologijama uzgajanja, kao i novim sortama paradajza i programima zaštite.\nDani paradajza okupljaju i sve veći broj mladih povrtara iz leskovačkog kraja, koji ovu manifestaciju koriste ne samo za odabir hibrida i programa zaštite, već i da se međusobno umreže, razmene znanja i iskustva o načinima uzgajanja, ali i razgovaraju o problemima na koje nailaze u proizvodnji povrtarskih kultura.\nManifestaciju je ove godine podržala i nemačka organizacija za međunarodnu saradnju "GIZ" u okviru projekta "Podsticanje zapošljavanja mladih" sa logističkom podrškom grada Leskovca i Kancelarije za lokalni razvoj.\nManifestaciji je prisustvovao i gradonačelnik Leskovca Goran Cvetanović koji se predstavnicima nemačke organizacije GIZ zahvalio na odličnoj dosadašnjoj saradnji i pomoći pri zapošljavanju mladih poljoprivrednih proizvođača.\n- Za Leskovac kao poljoprivredni kraj ulaganje u poljoprivredu i „fabrike na otvorenom“ neophodno je za ekonomski razvoj čitavog grada. Cifra od 160 miliona dinara koje smo u 2017. godini opredelili za poljoprivredu, pokazuje da ozbiljno shvatamo njen značaj, rekao je gradonačelnik Cvetanović.


DVE medalje za AK "ČAAK" na 74. uličnoj trci u Ćupriji - PressLider.rs\n17. oktobra 2019. 17. oktobra 2019. Duško Radišič\t0 Comments 74.ulična trka, AK "ČAAK", Ćuprija\nČačak – Najstarija ulična trka u Evropi, može se reći da spada i u grupu najjačih prema kvalitetu rezultata takmičara, koja nosi naziv „Memorijal Aleksandar Petrović“ tradicionalno je održana po 74. put u Ćupriji. Ovogodišnja ulična trka imale je međunarodni karakter.\nNa trci su nastupila tri atletičara AK „ČAAK“, mlađa juniorka Sanja Đoković, mlađi junior Ognjen Nikolić i pionir Ognjen Čorbić.\nFantastičan rezultat u trci mlađih juniora na 1500 metara postigao je Ognjen Nikolić zauzevši 2. mesto, sa malim zaostatkom iza Slovenca, Vida Botolina, trećeplasiranog na EYOF – u u Bakuu na 3000 metara.\nOgnjen Čorbić, koji iza sebe nema dug atletski staž, ostvario je dobar plasman u trci pionira na 900 metara.\nInače, Ćuprija važi za grad koji je srce atletike celog Balkana i na ovaj način čuva se još jedna godina sećanja na velikog Aleksandra Acu Petrovića i njegove i naše svetske atletičare Veru Nikolić, Snežu Pajkić, Zoru Tomecić i Dragana Zdravkovića.\n← ŠKODA predstavlja skicu modela OCTAVIA\nOŠ „Milica Pavlović“ proslavila 82 godine postojanja →


Tanjug 23. januara 2021. 10:03\nPEKING – Kina je dala nova ovlašćenja za svoju obalsku stražu koja joj dozvoljavaju da puca na strana plovila i uništava njihove objekte na obalama, što bi potencijalno moglo da poveća mogućnost sukoba sa zemljama regiona, sa kojima Kina ima nerešena pitanja na moru, prenosi AP.\nZakon o obalskoj straži koji je juče usvojen ovlašćuje je da „preduzme sve neophodne mere, uključujući upotrebu oružja, ako su „nacionalni suverenitet, suverena prava i nadležnosti države ugroženi od strane organizacije ili pojedinaca na moru“, navodi agencija.\nZakon takođe ovlašćuje obalsku stražu da sruši građevine drugih država izgrađenih na obalama i ostrvima za koje Kina tvrdi da joj pripadaju i da naredi stranim brodovima koji ilegalno ulaze u teritorijalne vode Kine da ih napuste ili da ih zapleni.\nKineska obalska straža je najmoćnija sila ove vrste u regionu i već je prisutna u blizini nenaseljenih ostrva Istočnokineskog mora pod kontrolom Japana, ali na koje pretenduje Peking, kao i u Južnom kineskom moru, za koje Kina tvrdi da joj gotovo u celini pripada .\nTakve aktivnosti obalsku stražu Kine dovode u česte kontakte sa vazdušnim i morskim snagama iz Japana, njegovog glavnog saveznika SAD-a i drugih država koje pretenduju na teritoriju Južnokineskog mora, uključujući Vijetnam, Maleziju i Filipine, navodi AP.


Češka: Jedna žrtva poplava, troje nestalih\nU nedelju je od posledica poplave u Tšebenjicama kraj Praga u ruševinama vikendice koju je srušila voda poginula jedna žena, a tri osobe koje su splavarale na nabujalim rekama vode se kao nestale.\nZbog obilnih neprestanih kiša poslednjih dana iz korita su se izlile pritoke dve najveće češke reke Labe i Vltave, a na 45 mesta u Češkoj proglašen je najviši stepen pripravnosti zbog popoplava a na 65 deonica puteva saobraćaj je zbog vode u prekidu.\nČeški premijer Petr Nečas odobrio je u nedelju pomoć vojske u ugroženim područjima i već 200 vojnika pomaže u Pragu da se na kritična mesta postave mobilne metalne barijere koje je grad nabavio nakon poslednjih razornih poplava 2002. godine.\n"Trenutno Vltavom protiče 1.500 kubnih metara vode u sekundi, što je najviši stepen uzbune zbog poplava. U gradu sam proglasio stanje opasnosti", kazao je u nedelju na konferenciji za novinare vršilac dužnosti gradonačelnika Praga Tomaš Hudeček.\nŠirom Češke zasedaju krizni štabovi a uveče će se vanredno sastati i vlada, pošto meteorolozi izdaju samo pesimistične prognoze o daljim obilnim kišama tokom popodneva i cele naredne noći, prenosi Beta.


Jeremić: Naša lista može da uzdrma SNS mašinu\nIzvor: Beta,Lokalne novine | Obrenovac, 31.01.2018.\nPredsednik Narodne stranke Vuk Jeremić izjavio je da lista 'Dragan Đilas – Beograd odlučuje. Ljudi pobeđuju' ima najviše šanse da 'uzdrma SNS mašinu'\nJeremić je pozvao sve nezadovoljne Beograđane, kako je rekao "koji su većina u glavnom gradu", da svoj glas daju toj listi i tako pokrenu promene i u celoj Srbiji.\n"Nema nikakve dileme da je Dragan Đilas superioran kandidat u odnosu na Sinišu Malog, Gorana Vesića i sve likove iz naprednjačke plejade koja već četiri godine upravlja Beogradom. Đilas je, uz svo uvažavanje ostalih opozicionih kandidata, najsposobniji kandidat za gradonačelnika i zato smo se opredelili da ga podržimo", rekao je Jeremić televiziji Naša.\nUpitan da li Đilas "sebe kvalifikuje kao lidera opozicije", Jeremić je odgovorio da je potrebno koncentrisati se na izbore u Beogradu i na njima ostvariti najbolji rezultat i izabrati najbolju moguću i najkompetentniju gradsku vlast.\nJeremić je ocenio da je naprednjački režim spreman na sve da ostane na vlasti i da niko od opozicionih aktera nije sposoban da se sam suprotstavi "brutalnom sistemu spremnom na svaku zloupotrebu" i dodao da se Narodna stranka zato od početka zalagala za što širi opozicioni front.\nČlan Političkog saveta Narodne stranke, istoričar Čedomir Antić rekao je da beogradski izbori nisu samo izbori za Skupštinu Beograda, nego i izbori za "biti ili ne biti demokratije u Srbiji".\n"Demokratija je ugrožena i imamo posla sa vlašću koja je unazadila Beograd. Oni su namerno doveli do infarkta Beograda da bi pokazali kako imaju više gradilišta, a sproveli su polovične mere, Slavija nije rešena, dok Beograd na vodi kasni", rekao je Antić.\nAntić je istakao da u takvoj situaciji "nema mnogo izbora" i da je Đilas najozbiljniji protivkandidat vladajućoj koaliciji u Beogradu.\n"Ili će se glasati za listu SNS koja se krije iza lekara i balerina jer je nepopularna u Beogradu ili za koaliciju 'Dragan Đilas - Beograd odlučuje. Ljudi pobeđuju', koja se na prethodnim izborima afirmisala kao demokratska opozicija", rekao je Antić.


PoslovneNovac i finansijeSberbank BH snažano podržava oporavak bh. privrede\nSBBH i RB FBiH 12 scaled\nSberbank BH i Razvojna banka Federacije BiH potpisale su ugovor o poslovnoj saradnji vezan za učešće u kreditno-garantnim programima Garancijskog fonda, piše biznis portal poslovne.com.\nGarancijski fond je instrument pomoći Vlade Federacije BiH za oporavak privrede. Razvojna banka Federacije BiH će izdavati garancije Garancijskog fonda komercijalnim bankama. Kao instrument obezbjeđenja 50% glavnice kredita koji komercijalna banka odobri svom klijentu.\nIspunjavajući kriterije kvalifikovanosti za učešće u Garancijskom fondu Federacije BiH Sberbank BH će kreditirati pravna lica sa područja Federacije BiH uz korištenje garancije Fonda kao instrumenta obezbjeđenja 50% kredita.


Izmene poreskih zakona „gase“ 40.000 radnih mesta\nNajavljene i usvojene izmene poreskih zakona dovešće do gubitka oko 40.000 radnih mesta i zatvaranja 10.000 preduzetničkih radnji i mikropreduzeća do kraja naredne godine, izjavio je danas direktor Unije poslodavaca Srbije, Dragoljub Rajić.\nFAS povećava proizvodnju ako poraste tražnja\nDirektor Antonio Čezare Ferara izjavio je u petak da je „Fijat automobili Srbija“ (FAS) spreman da iduće godine poveća priozvodnju u Kragujevcu, ako dođe do očekivanog povećanja tražnje na evropskom tržištu.\nBRUKA: Radnici Fiata, umesto za badnjak, 6. januara na posao!\nIako je najavljen odmor za radnike Fiat Automobila Srbija, sa sedištem u Kragujevcu, naši sugrađani zaposleni u ovoj korporaciji će, kako saznajemo od zaposlenih kojima je tako rečeno, na Badnji dan, jedan od najvećih hrišćanskih praznika, umesto za ''sveto drvo'', badnjak, u 6 ujutru obući uniforme, i krenuti put fabrike!\nSocijalni program za radnike “Autosaobraćaja”\nVlada Srbije odobrila je realizaciju socijalnog programa za radnike kragujevačkog “Autosaobraćaja”.\n''Fiat 500l'' želi u Rusiju, ali...\nFiat je sve ozbiljnije zainteresovan za rusko tržište, ali su tanke nade da će ga uskoro osvojiti.\nDa li će novi model biti sklapan u „Fijatovoj“ fabrici automobila u Kragujevcu, i koji, zavisiće od dogovora Vlade Srbije sa italijanskim gigantom.\nSindikat “oružara” optužuje Vladu za „konfuziju“\nVladini zvaničnici stvaraju konfuziju i neizvesnost kada će radnici, koji su se opredelili za socijalni program, dobiti otpremnine.\nDogodine „fijat 500L“ na gas\nKompanija “Fijat Automobili Srbija” najavila je da će iduće godine u Kragujevcu početi proizvodnju novog modela “fijat 500L”, sa pogonom na tečni gas.\n„Fijat“ za nove modele devet milijardi evra\nItalijanski proizvođač automobila “Fijat” investiraće čak devet milijardi evra u nove modele.\nRaste izvoz hrane iz Šumadije\nIzvoz prehrambenih proizvoda iz regiona Šumadije i Pomoravlja će u ovoj godini, prema procenama urađenim na osnovu prvih 10 meseci, premašiti prošlogodišnje rezultate.


Vodosnabdevanje u Vrbasu stabilno | Oko Nas\nVodosnabdevanje u Vrbasu stabilno\n13/08/2018 Oko nas\nVisoke temperature i očekivani porast potrošnje vode, na području opštine Vrbas nisu uticali na stabilnost vodosnabdevanja. Potrošnja vode premašuje 15 – 20 odsto uobičajenog proseka, što pokazuje da PJ „Vodovod i kanalizacija“ ima bezbedan i uređen sistem snabdevanja vodom. Proizvodnja vode u vrbaskom „Vodovodu“ bila je stabilna i prethodnog leta uprkos tropskim temperaturama, ali sadašnja potrošnja u poređenju na prošlogodišnju neuporedivo je manja.\n„Sva bunarska polja koja su u sistemu vodosnabdevanja su u funkciji i aktivna su, tako da ne očekujemo da imamo problema u narednom periodu. Za ovakvo stanje zaslužne su atmosferske padavine koje su bile obilne u poslednja dva meseca, ali i sistem daljinskog nadzora koji se kontinuirano unapređuje“, objašnjava rukovodilac PJ „Vodovod i kanalizacija“ Miroslav Fejsa.\nOvog leta ne postoji ni problem sa smanjenjem pritiska, jer je, podsećaju u nadležnoj poslovnoj jedinici JKP „Komunalac“, prošle godine rekonstruisan deo vodovodne mreže u Ulicama Jožefa Pehana i Save Kovačevića. A zahvaljujući uređajima za praćenje potrošnje vode, pojedinim potrošačima sugerisali su da imaju neracionalnu potrošnju i uspeli da spreče nekontrolisano oticanje vode.\nPrethodni članakOdržan Heart Rock Fest – Nastupi zvučnih imena domaće rok sceneSledeći članakKoncert hora „Bački pevači“ u Reformatorskoj crkvi


RTS :: Blaga okoline Trstenika\nSrbija danas Blaga okoline Trstenika\nsreda, 19. jun 2013, 07:30 -> 07:58\n"Ovo pomera naša znanja o najstarijem urbanističkom planu, jer se do sada smatralo da je najstariji urbanistički plan iz jednog Mesopotamskog grada od pre 6.000 godina. Sada u Srbiji imamo urbanistički plan star 8.000 godina", kaže istoričarka Jelena Vukčević.\n"Od tada je ostala anegdota, da od kada su odneli Boginje, Poljnu zaobilazi kiša", priča jedan meštanin Živorad Džekić.\n"Ideja Turističke organizacije Trstenik je da se arheološko nalazište rekonstruše, kako bi postalo interesantna destinacija za goste koji posećuju ovaj kraj", kaže direktor Turističke organizacije Trstenik Vladimir Jevtić.\n"Pretpostavlja se da je u gradnji crkve korišćen tesani kamen i materijal iz stare srušene crkve Svetog Pantelejmona. Ova crkva se nalazila na "Carskom drumu" koji je povezivao Kruševac sa manastirom Kalenić i za srednji vek bio veoma važan", kaže sveštenik Vladimir Trošić.\n"Imao sam 14 godina kada je Raka preminuo. On poslednjih godina nije video pa sam ja kao najstarije dete ovog domaćinstva bio zadužen za njegovog vodiča. Tako je on uz mene doživeo duboku starost od 82 godine, a ja mladost slušajući ga i poštujući", priča Zvonimir Ljutovac, praunuk Rake Ljutovca.\n"Sreća je velika što je porodica Zvonimira Ljutovca prepoznala vrednost rodne Rakine kuće. Stolarija je potpuno očuvana kao i drugi predmeti", kaže istoričarka Jelena Vukčević.